Povećan broj pritužbi zbog zlostavljanja u Vojsci i Ministarstvu odbrane\nZaštitnik gradjana Saša Janković je u godišnjem izveštaju upućenom Skupštini Srbije naveo da se u resoru odbrane ne beleže značajnija postignuća države kao i da je povećan broj obraćanja pripadnika Ministarstva odbrane i Vojske Srbije zbog zlostavljanja na radu.\nOn je ukazao da izveštaj za 2015. karakterišu, “kao i prethodni, pritužbe profesionalnih vojnih lica na povredu prava iz penzijskog i invalidskog osiguranja zbog manjkavosti u propisima”, navodi se u tom izveštaju.\nJanković je precizirao da ti nedostaci “imaju za posledicu da se u postupku utvrdjivanja visine penzije prosek uplata doprinosa obračunava po skali Republičkog fonda za penzijsko i invalidsko osiguranje koji važi na dan penzionisanja, umesto prema iznosu proseka stvarne ostvarene zarade”.\nOn je uputio inicijativu nadležnima da “urede način utvrdjivanja ličnog koeficijenta za obračun visine penzije na osnovu naknadno utvrdjenih podataka o ostvarenoj zaradi, profesionalnim vojnim licima i civilnim licima, u slučajevima kada su ti podaci uništeni tokom NATO bombardovanja”.\n“Beleži se znatan broj pritužbi zbog neblagovremenog postupanja Ministarstva odbrane po zahtevima Republičkog fonda za penzijsko i invalidsko osiguranje za dostavljanje podataka za odlučivanje o pravima iz penzijskog i invalidskog osiguranja zaposlenih u Ministarstvu odbrane”, dodao je on.\nU izveštaju se navodi i da je u postupcima koje je vodio Zaštitnik gradjana, u ovim slučajevima, po pravilu, postignuto brzo ispravljanje propusta Ministarstva odbrane.\nOn je, na osnovu navoda iz pritužbe i činjenica utvrdjenih u postupku kontrole Vojne akademije utvrdio da Pravilo o vojnoj dispciplini sadrži odredbu koja propisuje da se u postupku po žalbi lica kome je izrečena disciplinska mera, prvobitna odluka može preinačiti u težu sankciju.\nZaštitinik gradjana je utvrdio da je to “suprotno institutu zabrane reformatio in peius, da se u postupku po pravnim lekovima ne može doneti odluka na štetu okrivljenog, po pravnom leku uloženom u njegovu korist”.\nS obzirom da je Zakonom o Vojsci Srbije propisano da odredbe Pravila ne mogu biti u suprotnosti sa odredbama Zakonika o krivičnom postupku, on je uputio Ministarstvu odbrane Inicijativu za usaglašavanje odredaba Pravila o vojnoj disciplini sa odredbama Zakonika o krivičnom postupku.\n“Ni u ovom kao ni u prethodnom izveštajnom periodu, problem ostvarivanja prava iz zdravstvene zaštite, na koji je Zaštitnik gradjana već ukazivao, nije otklonjen”, konstatuje se u izveštaju.\nNavodi se da i dalje nije donet akt kojim se reguliše jasna i unapred poznata procedura za odlazak profesionalnih pripadnika Vojske Srbije na specijalističke preglede, “koji se zbog načina organizovanja rada u vojnozdravstvenim ustanovama mogu obavljati samo u toku radnog vremena”.\nUsled nedostataka pravnih propisa, i dalje je ostavljeno slobodnoj oceni pretpostavljenog da traži na uvid medicinsku dokumentaciju radi davanja saglasnosti za odlazak na specijalistički pregled u toku radnog vremena.\nU takvoj situaciji, još uvek postoji mogućnost povrede prava na privatnost, ako se tražena dokumentacija priloži, “ali i mogućnost zloupotrebe prava pretpostavljenog na slobodnu ocenu o opravdanosti zahteva za specijalistički pregled”.\nU ovom izveštajnom periodu za razliku od prethodnih, “čest razlog obraćanja zaposlenih u Ministarstvu odbrane i Vojsci Srbije Zaštitniku gradjana bio je zahtev za zaštitu od zlostavljanja na radu”\nNavodi se i da su “u najvećem broju slučajeva pritužioci upućeni na korišćenje mehanizama sudske zaštite”.\nNapominje se i da “propusti na koje su pritužioci ukazali u vezi sa postupanjem organa po njihovim zahtevima za zaštitu od zlostavljanja na radu ukazuju na nedovoljnu edukaciju lica određenih za pokretanje postupka i posredovanja u ovim postupcima”Ombudsman je preporučio Ministarstvu odbrane i da uskladi odredbe Pravila o vojnoj disciplini i Zakonika o krivičnom postupku kojima se uredjuje postupanje po žalbi koju je izjavilo lice kome je izrečena disciplinska mera, poštujući institut zabrane reformatio in peius.\nTom ministarstvu je preporučeno da podzakonskim aktom propiše jasnu i unapred poznatu proceduru za ostvarivanje prava profesionalnih vojnih lica na specijalističke preglede u skladu sa zakonom,\nOmbudsman je naveo i da Ministarstvo odbrane treba da preduzme sve aktivnosti da u saradnji sa nadležnim organima omogući edukaciju zaposlenih odredjenih za postupanje po zahtevima za zaštitu od zlostavljanja na radu.\nZaštitnik gradjana je u 2015. u ovom resoru primio 79 pritužbi u kojima su podnosioci ukazivali na 69 povreda prava a u istom periodu, okončao je rad na ukupno 91 predmeta primljenih u 2015. i ranijih godina.Podseća se da u 2015. nije nije postupljeno po javnim preporukama Zaštitnika gradjana da ministra odbrane i direktora Vojnobezbednosne agencije razreše dužnosti, zbog njihove odgovornosti za nezakonit i nepravilan rad organa kojima rukovode u vezi sa incidentima tokom Parade ponosa održane 2014.


Za energetiku Srbije potrebno devet milijardi evra | EurActiv Srbija\nZa energetiku Srbije potrebno devet milijardi evra\nU energetski sektor u Srbiji je u protekle tri do četiri godine uloženo oko tri milijarde evra, a na osnovu pozitivnih rezultata ostvarenih u tom sektoru očekuje se da se ulaganje nastavi. Da bi Srbija osigurala snabdevanje energijom i postala veći izvoznik struje potrebno je, međutim, da se u narednih sedam godina uloži trostruko više sredstava, rečeno je 27. aprila na skupu o održivoj energiji u beogradskom hotelu Hajat. Obnovljivi izvori energije imaju važnu ulogu u snabdevanju energijom, a mogu doprineti i većoj pouzdanosti elektro-energetskog sistema Srbije koji se sada potpuno oslanja na velike proizvodne sisteme, ukazano je na skupu.\nNa konferenciji "Ri enerdži" (Re:Energy): održiva energija za održivu budućnost" savetnik premijera Srbije za energetiku Petar Škundrić je rekao da je u protekle tri do četiri godine u energetski sektor u Srbiji uloženo tri milijarde evra. "To je jedina industrijska oblast u Srbiji u kojoj smo imali konstantan porast proizvodnje od preko 3%, u kojoj nismo imali zatvaranje radnih mesta već povećanje zaposlenosti i u kojoj je nekoliko kompanija imalo najbolje poslovne rezultate", rekao je Škundrić na skupu.\nOn je ocenio da se na osnovu tih rezultata "stiču uslovi da se taj investicioni ciklus uspešno nastavi", uz napomenu da će narednih šest do sedam godina biti potrebno da se uloži oko devet milijardi evra da bi Srbija osigurala snabdevanje energijom i postala veći izvoznik eletrične energije.\nPo njegovim rečima, Srbija manje od proseka zemalja EU zavisi od uvoza energije. U proizvodnji struje Srbija se uglavnom oslanja na lignit čiji je udeo 62%, a vlasti Srbije će, kako je rekao Škundrić, nastojati da povećaju učešće čistih izvora, da bolje iskoristi hidropotencijal i izgrade gasne koridore.\nŠkundrić je saopštio i da je u pripremi nova strategija za razvoj energetike do 2025. godine, produžena na period do 2030. godine, koja, kako je rekao, treba da podrži "snažan investicioni ciklus" koji Srbija očekuje u toj oblasti. Prema njegovim rečima, Srbija pokrenula inicjativu u okviru Energetske zajednice jugoistočne Evrope za izradu regionalne strategije u oblasti energetike.\nSavetnik premijera Srbije za energetiku je ocenio da su novim Zakonom o energetici, koji je usvojen prošle godine, stvoreni uslovi za uspostavljanje otovrenog tržišta u oblasti energetike, i dodao da je jedan od zadataka Srbije u narednom periodu "otvaranje mogućnosti za bolju tržišnu regulativu".\nRegionalna konferencija Re:Energy - Održiva energija za održivu budućnost organizovana je kako bi se razmotrili izazovi sa kojima se suočava energetiski sektor u regionu, poput novih investicija, razvoja obnovljivih izvora energije ili politike cena električne energije. Konferencija je podeljena u četiri panel diskusije.\nKonferencija je okupila predstavnike domaćih i stranih energetskih kompanija koje posluju u regionu, kao i predstavnike institucija. Među učesnicima su predstavnica Kancelarije za evropske integracije Olivera Vitorović, direktor Direkcije EPS za trgovinu električnom energijom Dragan Vlaisavljević i šef Sektora EFT za trgovinu Mladen Apostolović.\nPored približavanja EU i usklađivanja sa evropskim standardima u oblasti energetike, za Srbiju su važni strateški i partnerski odnosi sa drugim zemljama, poput Rusije ili Kine, rekao je Škundrić.\nAmbasador Holandije u Srbiji Loran Lui Stokvis (Laurent Louis Stokvis) ocenio je da Evropa zavisi od fosilnih goriva i da je neophodno da se okrene obnovljivim izvorima energije, kako zbog rasta cena fosilnih goriva, tako i zbog zaštite životne sredine. Dodao je da će obnovljivi izvori energije postajati sve konkurentiji kako bude rasla cena nafte.\nOcenio je da je Srbija dospela na mapu obnovljivih izvora energije i istakao da u Holandiji postoji interesovanje velikog broja kompanija za ulaganje u taj sektor. Zadatak vlasti je da osiguraju predvidivu poslovu klimu i jednake uslove i za strane i domaće investitore, istakao je ambasador Holandije. "Potreban je jasan funkcionalni sistem. To će doprineti više od niskih poreza i podsticaja jer će doneti jednake uslove", rekao je Stokvis.\nAmbasador Kanade u Beogradu Roman Vasčuk (Waschuk) rekao je da je i Kanada zainteresovana za saradnju u energetici uz zaštitu okoline.\nDirektor Bloka Energetika u Naftnoj industriji Srbije Aleksej Belov ocenio je da se u narednim godinama očekuje povećana potražnja za strujom, ali i veća potrošnja uglja, zbog čega se mora razmotriti dalji razvoj rudarske industrije u Srbiji. Prema njegovim rečima, Srbija je u početnoj fazi razvoja obnovljivih izvora energije i neophodno je povećati tarife i razraditi druge vidove podrške u toj oblasti.\nPomoćnik ministra životne sredine, rudarstva i prostornog planiranja Zoran Todorović rekao je da se u Srbiji godišnje proizvodi 40 miliona tona lignita, a da se očekuje da će ta proizvodnja dostići 2030. godine 50 miliona tona. Prema njegovim rečima, rudarski sektor je u 2011. imao rast od preko 10%.\nOn je na skupu istakao da su istraživanja pokazala da postoji "izuzetno" ležište litijuma u zapadnoj Srbiji.\nDirektor Rudarskog basena Kolubara Nebojša Ćeran rekao je da obnovljivi izvori energije ne predstalvjaju konkurenciju već važan faktor za pouzdanost elektro-energetskog sistema u Srbiji i zaštitu životne sredine. "U Kolubari se proizvede 50 do 55% sturje na godišnjem nivou što zvuči pohvalno za sistem ali ne i za pouzdanost sistema. Ne može se nekada dovoljno kvalitetno planirati i voditi kompanija ako znate da od svakog ispada bloka na Termoelektrani Nikola Tesla ili problema sa bagerom u Kolubari zavisi pouzdanost sistema", rekao je on.\nDirektorka za jugoistočnu Evropu kompanije DŽeneral elektrik enerdži (GE Energy) Karmen Neagu (Carmen) rekla je na skupu da je do novih rezervi energenata koj se nalaze uglavnom u nepristupačnim oblastima teže dopreti i ukazala da je 2012. prelomna godina u porošnji energije između zemalja koj su članice Organizacije za ekonomsku saradnjuu i razvoj i onih koje to nisu.\nOna je rekla i da izazov predstavlja integrisanje obnovljivih izvora energije u postojeći sistem i njihova pouzdanost, a da rešenje može biti kombinovano korišćenje gasa i obnovljivih izvora energije.\nKarmen Neagu je rekla za Euraktiv da DŽeneral elektrik s pažnjom prati prilike i izazove sa kojima se suočava region, pa tako u Srbiji strategije koje je usvojila, trendove poput gasifikacije i izgradnje gasovoda Južni tok, planova za energetsku efikasnost. U oblasti obnovljivih izvora energije ta kompanija sa sedištem u Atlanti koja obezbeđuje tehnologije u oblasti energetike posebno prati razvoj vetroparkova, dodala je ona.\nPrema njenim rečima, na srpskom tržistu DŽeneral elektrik je prisutan sa proizvodima u oblasti hidroenergije, opremom za tretman otpadnih voda, a gasnim motorima želi da podstkane i razvoj biogasa.\n: Cena struje zavisi od političke odluke\n: Ambasadorka Danske: Malim koracima do uštede energije


Vojvodina poražena od Breše - Vaterpolo vesti\nPočetna » Evrokupovi » Vojvodina poražena od Breše\nVojvodina poražena od Breše\nSrđan Vuksanović bio je dvostruki strelac na duelu protiv Breše\nVaterpolisti Vojvodine poraženi su od Breše sa 7:9 (1:1, 2:3, 2:1, 2:4) u poslednjem kolu Grupe C Lige šampiona i završili takmičenje kao poslednji tim na tabeli i propustila priliku da se pobedom plasiraju u osminu finala. Bili su mladi vaterpolisti Dejana Stanojevića šansu da svaladaju daleko iskusnijeg rivala. Tek u poslednjoj četvrtini Italijani su stekli dva gola prednosti, i uspeli da se rezultatski odvoje i zabeleže pobedu. Do tog trenutka viđena je rezultatska klackalica pred punim tribinama Spensa u kojoj su se timovi smenjivali u vođstvu. Krajem trećeg perioda koji su Vojvođani odlično odigrali, uspeli su da prekrenu rezultat u svoju korist (6:5), ali ih je atmosfera ponela i žurili su u napadu što je Breša iskoristila i iz kontre izjednačila da bi u poslednjoj četvrtini iz dva napada sa igračem više došla do nedostižne prednosti. Italijanski reprezentativac Kristijan Prešuti i Hrvat Marko Elez bili su ključni igrači za napad Italijana sa po tri gola, dok je u redovima Vojvođana Srđan Vuksanović pogodio dva puta, dok su po gol postigli Franko Geratović, Nemanja Ubović, Dušan Vasić, Aleksandar Njegovan i Miloš Miličić.\nUtakmica je počela vrlo čvrsto, sa dosta duela i snažnim odbranama da bi tek pred kraj prvog perioda Elez prvi put uspeo da pogodi za goste. Međutim, Vojvođani brzo uzvraćaju preko Geratovića koji se dobro snašao pred golom gostiju za izjednačenje. U istom ritmu nastavilo se u drugom periodu, sa tim što je najpre Vuksanović doneo vođstvo Vojvodini da bi Italijani do kraja poluvremena uspeli da se vrate u meč i povedu 4:3.\nIpak, Novosađani dolaze do novog preokreta, najpre jakom igrom u odbrani a zatim i preciznim šutevima Vuksanovića, a potom i Vasića u napadu. Bilo je prilike da domaći stignu i do dva gola prednosti pred završnu četvrtinu, ali su ishitreno reagovali u napadu i omogućili gostima da iz kontre izjednače i podignu samopouzdanje pred poslednji period.\nMeč je presudila bolja realizacija igrača više, a u tom segmentu Breša je imala odličan učinak sa 4 gola od sedam pokušaja dok su domaći dali tri gola iz deset situacija. Uparvo su prve dva pokušaja sa igračem više na startu poslednjeg perioda Elez i Prešuti doneli prvi put vođstvo od dva gola Italijanima, što je unelo nervozu u redove domaćih. Kada je Đorđi na dva minuta pred kraj uz dosta sreće pogodio za 9:6 bilo je jasno da Breša odnosi bodove, dok Vojvodina ostaje bez plasmana u nok-aut rundu.\nKao i na mečevima do poslednjeg kola, Vojvođani su pokazali kvalitet, ali je mladi tim Dejana Stanojevića nedovoljno iskusan da u odlučujućim trenucima kontroliše igru. Ipak borbenost, zalaganje pa i kvalitet asova Novosađana bila je očigledna u duelu sa trenutno najboljim italijanskim timom, ali nažalost nedovoljno za pobedu.


Balkan u globalnoj antiterorističkoj koaliciji\nU Srbiji je nedavno saopšteno da je premijer Aleksandar Vučić dobio lični poziv od američkog predsednika Baraka Obame da učestvuje na samitu svetskih lidera u Njujorku 29. septembra o borbi protiv naraslog terorizma tzv. Islamske države Iraka i Levanta.\nOdmah zatim je stigla vest iz Prištine da je pozvan i kosovski premijer Isa Mustafa, da bi naš Radio saznao, a kasnije je i zvanično potvrđeno, da je takav poziv stigao i predsedavajućem Predsedništva BIH Draganu Čoviću.\nSva je prilika da spisak pozvanih lidera u regonu nije okončan. Jer sve države regiona, od Makedonije do Slovenije članice su Globalne antiterorističke koalicije kojih je za sada ukupno 62 države. Kako nam je saopšteno u američkoj ambasadi u Beogradu, na septembarski samit na marginama zasedanja Generalne skupštine UN su pozvane sve članice Koalicije, a pozive su dobili i učesnici februarskog skupa o borbi protiv ekstremizma, održanog u Beloj kući.\nSarajevski profesor Vlado Azinović objašnjava:\n„Američka administracija je planirala održavanje sastanka kajem septembra u vrijeme kada su ti šefovi država ili vlada svakako u Njujorku na redovnom zasjedanju Generalne skupštine UN. I, naravno, da je svaki od tih 80-ak čelnika dobio lični poziv. Predsednik Obama neće imati nikakve pojedinačne sastanke sa bilo kime, niti od tog skupa treba očekivati preterno puno. Radi se, vjerovatno, o nekoj novoj deklarativnoj obavezi koju će svi preuzeti u borbi protiv ISIL-a.“\nKoliko je Balkan u savremenoj svetskoj mapi zanimljiv i za teroriste i za antiterorističku koaliciju?\nAleskandra Joksimović iz Centra za spoljnu politiku, podseća da je Vučić prošle godine pismeno saopštio Obami da je Srbija spremna da da svoj doprinos u globalnoj borbi protiv terorizma, američki predsednik mu je odgovorio tako da Vašington računa na Srbiju. Hrvatska je, podsećamo, takođe nedavno povodom surovog smaknuća njenog državljanina Tomislava Salopeka od strane ISIL-a poručila da ostaje u antiterorističkoj koaliciji.\nBalkanski region je bio na margini zbivanja kad je reč o suzbijanju globalnog terorizma. Stvari su se, međutim, kaže vojni analitičar Aleksandar Radić, promenile zbog bezbednosnih rizika koje nosi izbeglički talas.\nProfesor Azinović smatra da Balkan nije posebno označen na svetskoj mapi:\n„Region Balkana nije posebno zanimljiv kada imamo u vidu činjenicu da je iz zemalja Bliskog Istoka, poput Tunisa ili Jordana, uključeno nekoliko hiljada boraca u u tom kontengentu koji se procenjuje da sada dostiže 25 hiljada stranih boraca u ISIL-u. Ali, naravno, radi se o globalnom frontu tako da je u tom kontekstu i Balkan sastavni dio te priče.“\nŠta antiterostička koalicija se može očekivati od Srbije?\n„Srbija ne može da uradi mnogo poslova, niti ona može da bude u nekoj velikoj, važnoj ulozi u antiterorističkoj koaliciji , kada nema kapacitete da šalje svoje ljude na teren , od obaveštajnog rada do borbenih dejstava, kao što to mogu velike sile. Ali u obaveštajnom planu, prikupljanju podataka o bezbednosno zanimljivim ljudima, Srbija drugima može da učini i ujdno da prepozna svoj sopstveni interes,“ kaže Radić.\nISIL je nedavno objavio da je jedna od njegovih meta i Balkan, navedene su balkanske države u kojima se planiraju terorističke akcije. Da su na meti terorista svi, pokazuje tragična sudbina Salopeka koji je postao žrtva ekstremista.\n„Islamska država je na svoj spisak potencijalnih meta stavila praktično čitav svijet. Svi koji nisu njihovi, oni su im neprijatelji. Srbija i druge zemlje regiona se ne izdvajaju po nivou rizika o drugih zemalja Evrope,“ kaže Radić.\nReke izbeglica koja je poslednjih meseci preplavila balkanski region u pohodu ka Evropi, nagoveštavajući najveću humanitarnu katastrofu sa kojom se suočio moderan svet, osim što brine bezbednjake o čemu su govorili i naši sagovornici, iznova i iznova otvara pitanje odgovornosti za nagli porast esktremizma u državama koje su donedavno bile stabilne. Sumnjamo da će to biti jedan od fokusa septembarskog samita, jer takvih nagoveštaja nema.\nJoksimović smatra da je američki predsednik pri kraju svog mandata napravio neke pozitivne spoljnopolitičke prodore, i da je u okviru njih i pokušaj stvaranja delotvorne antiterorističke koalicije:\n„Napravio je prodor u odnosima sa Kubom, postigao je nuklearni sporazum sa Iranom, i sada se čini da je fokus američke diplomatije skoncentrisan na borbu protiv terorizma i ekstremizma, odnosno na borbu protiv Islamske države. U tom kontekstu treba posmatrati skup koji je Obama sazvao za septembar.“\nAmerički predsednik je jednom prilikom poručio da se ne vodi rat protiv islama, ali profesor Azinović se, povodom najavljenog septembarskog samita, pita postoji li ikakva strategija prema islamskom svetu, pre svega SAD-a?\n„Strategija u kojoj vam je Iran jednog dana neprijatelj a drugog dana saveznik, strategija u kojoj je Bašar El Asad nekoliko godina neprijatelj, pa je i on sada saveznik...pokazuje da se Amerika pomalo pogubljeno ponaša. U Americi se to zove ’politika brzih fikseva’ odnosno brzih popravaka, ali je toliko kvarova u toj strategiji da prosto Amerika sve te kvarove ne može sama da otkloni. Zbog toga insistiranje na svaranju globalne koalicije koja bi trebala poduprijeti svojim leđima izvođenje značajnih operacija na teritoriji koju danas kontrolira ISIL,“ kaže Azinović.\nBorba protiv terorizma kao globalne opasnosti ne može ignorisati upitanost o izvorištu islamskog ekstremizma. Radić kaže da je politika Zapada, pre svega Amerike, odgovorna zato što je vojnom silom intervenisala u državama koje su danas uporište ekstremnog islama:\n„Te intervencije su dovele do konfuzije i do propasti nekoliko država koje su dotad bile koliko-toliko stabilne.“


Monopolu vraćaju stari sjaj - SDCafe.rs\nHome\tInfoHronika\tMonopolu vraćaju stari sjaj\nMonopolu vraćaju stari sjaj\nPrvi veliki objekat na koji se naiđe kada se dolazi starim putem iz Beograda ka Smederevu je baš zgrada nekadašnjeg Monopola. Veliko M ovo ogromno zdanje zaslužilo je ne samo kao poznati smederevski toponim, jer je čitav kraj poznat pod tim nazivom, već i zbog značaja koji je decenijama imalo. Nažalost, kako je poslednjih decenija sve manje korisnika bilo zainteresovano za makar i deo od više od 15.000 kvadrata poslovnog prostora, zgrada je počela naglo da propada\nProjektant zgrade Monopola u Smederevu je najverovatnije češki arhitekt Matija Bleh, koji je dvadesetih i tridesetih godina mnogo radio po Srbiji, između ostalog autor je i Hotela „Evropa“ u Sremskoj ulici u Beogradu. Rađena u duhu moderne arhitekture, zgrada Monopola je najveća te vrste u Srbiji, jedna od dve koje su napravljene pred Drugi svetski rat. Toj svrsi nije dugo služio, tokom Drugog svetskog rata bio je sabirni centar, neka vrsta logora i zatvora istovremeno. Posle rata je bio magacinski prostor, neko vreme su tu pogone imale Konfekcija „Ukras“ i Fabrika štednjaka „Milan Blagojević“, potom i Trgovinsko preduzeće „Dunav“, ali nikada sav taj ogromni prostor nije bio iskorišćen.\nZanimljivo je da su šezdesetih godina tu održavani sajmovi poljoprivrednih proizvoda za vreme trajanja manifestacije Smederevska jesen. Danas su tu, u zgradi koja je oduvek bila državno, sada vlasništvo grada, osim Regionalnog centra za stručno usavršavanje zaposlenih u obrazovanju, prostorije Televizije Smederevo, izložbeni salon nameštaja, diskont robe široke potrošnje, nekoliko velikih magacina različitih firmi, ali je i dalje jedva petina prostora zauzeta.\nNešto je krenulo nabolje kada se pred kraj prošle godine tu uselio Regionalni centar za stručno usavršavanje zaposlenih u obrazovanju. Deo drugog sprata adaptiran je u najsavremenije učionice i plenumske sale uz pomoć donacije vlade Švajcarske.\n– Za ceo projekat imali smo na raspolaganju dvadesetak miliona dinara. Nekim uštedama koje smo napravili ostalo je, uslovno rečeno, slobodno nekih tri miliona. Dobili smo saglasnost Švajcaraca da ih iskoristimo za sređivanje ovog dela fasade koji pripada Regionalnom centru, tu vertikalu, svih pet nivoa – objašnjava Borivoje Janošević, direktor Regionalnog centra.\nKada sve bude završeno, pozvaće predstavnike Švajcarske agencije za razvoj i saradnju da vide, u nadi da će odobriti sredstva i za renoviranje kompletne fasade, s obzirom na to da oni, kao i u celokupnom projektu adaptacije i opremanja Regionalnog centra, i ovde učestvuju sa dve trećine, a jednu trećinu obezbeđuje grad.\nAko se to dogodi, biće to prvi put da se nešto značajnije uradi na revitalizaciji ovog objekta koji je podignut 1936. godine, kao zgrada Državnog monopola, u kojoj su lagerovani duvan, so i žito.\n– Izuzetno smo srećni što se najzad našao neko ko će da spreči dalje propadanje ovog po mnogo čemu značajnog zdanja. Ma koliko da je bilo zakupaca i korisnika prostora, nikada se niko nije prihvatio da ma šta uradi na njegovom očuvanju, a mi sredstava za tako nešto nemamo – kaže Vasilije Piper, arhitekta Regionalnog zavoda za zaštitu spomenika, koji nadgleda radove na renoviranju fasade objekta koji je pod zaštitom države baš zbog svoje arhitektonske vrednosti i značaja.\nPromovisan Kalendar bezbednosti\nZnanjem protiv diskriminacije


Rad od kuće: Tviter raspustio svih 5.000 radnika - Biznis Telegraf.rs\n03/03/20 | 11:01 ≫ 11:33\nRad od kuće: Tviter raspustio svih 5.000 radnika\nGotovo sve gigantske kompanije su odreagovale preventivno ili krajnje bezbednosno na širenje korona virusa, pa je tako i Džek Dorsi odlučio da svoje radnike pošalje kući\nTviter je u okviru svog bloga obavestio javnost da je bilo neophodno "evakuisati" zaposlene iz Hong Konga, Japana i Južne Koreje, ali se kasnije ovaj plan preneo na sve zaposlene, kojih je 5.000 širom sveta.\nKompanija je zvanično zabranila sva neobavezna poslovna putovanja i događaje za zaposlene, što uključuje i konferenciju u Teksasu, zakazanu ovog meseca.\nDženifer Kristi, ispred HR službe Tvitera, kaže da je "njihov cilj sprečavanje mogućnosti širenja korona virusa". Iz kompanije naglašavaju i da rade na razvijanju načina koji bi obezbedili efikasan rad od kuće, na neko vreme.\nNa ruku im ide to što su globalna kompanija, koja omogućava da bilo ko, sa bilo kog dela planete, može da radi za njih. Prvi čovek Tvitera, Džek Dorsi, maksimalno podržava čak dugoročni "rad od kuće", odnosno sa distance, budući da je u novembru i sam najavio da planira da živi u Africi 6 meseci.\nI druge tehnološke kompanije, kao što su Fejsbuk i Gugl, otkazale su konferencije širom SAD. Osoblje zaposleno u evropskom predstavništvu Gugla, u Dablinu, danas će raditi od kuće zbog nekih planiranih testiranja, ali bi trebalo da se veći deo, od 8.000 radnika, sutra vratio na posao.


25-05-2019 11:35 Svet Planeta\nSinoć je predsednik SAD Donald Tramp odlučio da na Bliski istok pošalje oko 1.500 vojnika zbog napetosti sa Iranom. Trupe će biti raspoređene u narednim nedeljama i biće odbrambenog karaktera. Vojna misija će štititi ranije stacionirane američke vojnike na Bliskom istoku i osiguravati slobodu njihovog kretanja.\nSAD su 23. maja saopštile da su spremne za rat sa Iranom. Ipak, Tramp je nešto ranije priznao da ne želi da ratuje sa Iranom.\nIran može da potopi ratne brodove SAD uz pomoć "tajnog oružja", izjavio je danas savetnik iranske Vojne komande, general Morteza Korbani. Pročitajte OVDE sve detalje.


Polifenoli u Crvenom vinu i zelenom čaju zaustavljaju rast raka prostate – sugerišu ispitivanja – Eklinika.rs\nScience Daili (11. Jun 2010) – Šta bi moglo da dovede do velike ofanzive u lečenju raka prostate, naučnici sada znaju, zašto polifenoli u crnom vinu i zelenom čaju inhibiraju rast raka.\nOvo novo otkriće, objavljeno u FASEB Časopisu, koji objašnjava kako antioksidansi u crvenom vinu i zelenom čaju, proizvode kombinovani efekat- u prekindanju puta važne ćelijske signalizacije, neophodnog za rast raka prostate. Ovaj nalaz je značajan jer može da dovede do razvoja lekova koji bi mogli zaustaviti ili usporiti napredovanje raka, ili da poboljša trenutne tretmane.\n„Ne samo da SphK1/S1P- signalizacija puta- igra ulogu u raku prostate, nego takođe igra ulogu kod drugih vrsta raka, kao što je rak debelog creva, dojke,i želuca „, rekao je Džerald Veissmann, MD, glavni urednik FASEB Dnevnika. „Čak i ako buduće studije pokazuju da konzumiranje crnog vina i zelenog čaja, nije tako efikasno kod ljudi, kao što očekujemo, znanje da jedinjenja u tim pićima mogu da poremete ovaj put – je važan korak u razvoju lekova koji imaju isti cilj.“\nNaučnici u -in vitro- eksperimentima su pokazali da inhibicija Sfingozin kinase-1/sphingosine 1-fosfat (SphK1/S1P) -je put od suštinske važnosti za polifenole zelenog čaja i vina jer ubijaju ćelije raka prostate. Dalje, miševi genetski izmenjeni, da razviju ljudski tumor prostate, su ili tretirani, ili nisu tretirani zelenim čajem i polifenolom vina. Tretirani miševi su pokazali smanjenje rasta tumora, kao rezultat otežanog puta- SphK1/S1P. Da imitiraju preventivne efekte polifenola, još jedan eksperiment koristi tri grupe miševa kojima je data voda za piće, voda za piće sa zelenim čajem poznatim kao jedinjenje EGCG, ili voda za piće sa različitim jedinjenjima zelenog čaja, poliphenon E. Ljudske ćelije raka prostate su ubačene u miševe, a rezultati su pokazali dramatično smanjenje veličine tumora kod miševa koji su pili EGCG ili mešavinu E poliphenon.\n„Duboki uticaj koji antioksidanasi u crvenom vinu i zelenom čaju, imaju na naše telo, je više nego što je bilo ko sanjao, pre samo 25 godina“, dodaje Veissmann. „Dokle god su oni uzeti u umerenim dozama, svi znaci pokazuju da crno vino i zeleni čaj mogu biti najsnažnija “ Zdrava hrana „koju znamo“.


RADOJIČIĆ: Nastavljaju se značajna ulaganja u rekonstrukciju beogradskih škola – 24sata online\nRADOJIČIĆ: Nastavljaju se značajna ulaganja u rekonstrukciju beogradskih škola\nGradonačelnik Beograda prof. dr Zoran Radojičić obišao je danas radove u OŠ „Vlada Aksentijević” na opštini Palilula, gde se zajedno sa sekretarom za obrazovanje i dečju zaštitu Slavkom Gakom uverio da se sve odvija prema planiranoj dinamici.\nRadojičić je rekao da su radovi započeti početkom marta i naglasio da se za sada odvijaju bez problema i po planovima.\n– Vrednost investicije je devet miliona dinara. Radi se na obezbeđivanju dela fiskulturne sale gde je došlo do oštećenja temelja, tako da taj deo sale nije bio bezbedan za đake. Uverio sam se da radovi teku bez problema, izvođač je siguran da neće biti probijanja rokova već da će radovi možda biti završeni i pre roka. Škola je sagrađena 1956. godine, trenutno je pohađa oko 640 učenika, a proteklih godina beleži se stalni trend porasta broja učenika. Sa direktorom sam razgovarao i o trenutnoj epidemiološkoj situaciji. Učenici starijih razreda nastavu pohađaju onlajn, dok učenici nižih razreda mahom dolaze u školu, osim njih 15-ak koji su prema odluci roditelja u „onlajn režimu”. U ovom trenutku, zbog kontakta sa obolelima, desetoro dece je u izolaciji, ali je generalno situacija pod kontrolom – istakao je gradonačelnik.\nDodao je da Sekretarijat za obrazovanje i dečju zaštitu i u periodu epidemije virusa korona veoma aktivno radi i ulaže znatna sredstva u rekonstrukcije škola, kako osnovnih tako i srednjih. Govoreći o visini ulaganja u projektovanje i radove u toku ove godine, gradonačelnik je istakao da je za osnovne škole izdvojeno oko 220, a za srednje oko 204 miliona dinara.\n– Iz budžeta Sekretarijata za obrazovanje i dečju zaštitu finansira se rekonstrukcija 10 škola, kako srednjih tako i osnovnih. Najznačajnije radove u toku godine očekujemo u Devetoj gimnaziji, u koju će samo ove godine biti uloženo oko 52 miliona dinara, dok će sledeće godine u isti objekat biti uloženo oko 102 miliona dinara. To su najkomplikovaniji radovi posle kojih će škola dobiti dodatni prostor. Ove godine radiće se i u Mašinskoj školi u Rakovici, a vrednost tih radova je oko 34 miliona dinara. Takođe, očekujemo i radove u Tehnoart školi u vrednosti od oko 14 miliona dinara – rekao je Radojičić.\nPrema njegovim rečima, Grad Beograd bez obzira na tešku situaciju izazvanu pandemijom nastavlja da ulaže u školsku infrastrukturu.\n– Nadam se da ćemo sledeću školsku godinu dočekati spremni kako bi deca imala što bolje uslove za obrazovanje. Radovi na Zemunskoj gimnaziji se odvijaju nešto sporije u odnosu na planirano, ali se nadamo da će biti gotovi do kraja maja. Rekonstrukcija Zemunske gimnazije je bila zahtevna zato što se radi o objektu koji predstavlja spomenik kulture, pa se sprovodi po posebnim pravilima. Važno nam je da obezbedimo što bolje uslove za decu jer je kvalitetno obrazovanje jedan od naših prioriteta – poručio je Radojičić.\nOsvrnuo se i na najavljeni konkurs za prijem novih komunalnih milicionara, rekavši da komunalni red u Beogradu održava Komunalna milicija, neretko uz pomoć Ministarstva unutrašnjih poslova.\n– Pripadnici Komunalne milicije su u prethodnom periodu uradili veliki posao u Beogradu kako bi epidemiološke mere bile ispoštovane. U ovom trenutku Beograd ima oko 320 komunalnih milicionara, dok je primljeno još 90 koji su na obuci. Raspisan je konkurs za prijem još 52 komunalna milicionara i očekujem da će u budućnosti povećan broj pripadnika ove službe dati rezultat koji će svaki građanin moći da vidi. Trudićemo se da izaberemo najbolje kandidate koji će se odmah po završetku procedure i obuke naći na terenu – rekao je Radojičić.\nSekretar za obrazovanje i dečju zaštitu Slavko Gak naglasio je da Osnovnu školu „Vlada Aksentijević”, osim učenika koji žive u neposrednoj blizini, pohađa oko 40 odsto dece koja stižu iz Krnjače, Borče, Koteža, Karaburme, Mirijeva i sa Zvezdare.\n– Očekujemo da radovi budu završeni do 1. jula, a zajedno sa republičkim investicijama tokom ove godine za rekonstrukcije osnovnih i srednjih škola, kao i vrtića biće izdvojeno više od milijardu dinara – rekao je Gak i podsetio da je danas počeo konkurs za mesta u beogradskim vrtićima gde će biti oko 1.250 mesta više nego prošle godine.\nDogađaju je prisustvovao direktor OŠ „Vlada Aksentijević” Nebojša Novović.\nTagovi: gradonačelnik Beogradaopština PalilulaOŠ „Vlada Aksentijević”Slavko Gakzoran radojičić\nPETAR GRAŠO U HOTELU CROWNE PLAZA: Pevač stigao u Beograd na snimanje emisije "Studio"\nUhapšen muškarac osumnjičen da je dodirivao devojku (19) u liftu


Stižu za nekoliko nedelja: "Migovi" nisu slatkiši\nStižu za nekoliko nedelja: „Migovi“ nisu slatkiši\nM. K. 28. marta 2017. 07:29\nDolazak prvih ruskih aviona „MiG 29“ u Srbiju može se očekivati narednih nedelja, ali u vezi sa konkretnim datumom ne treba vršiti medijski pritisak, izjavio je general Bojan Zrnić, član Srpsko-ruskog komiteta za vojnotehničku saradnju.\n„Mislim da će se to desiti u sedmicama pred nama. To je zahtevan posao, to su ipak borbeni avioni, nisu to slatkiši, zahtevaju duboke procedure koje moraju da budu poštovane, zato ne treba praviti medijsku presiju da se saopšti tačan datum dolaska“, rekao je Zrnić u intervjuu za „Sputnjik“.\nOn je napomenuo da je to pitanje sada na nivou tehničke realizacije, očekujemo da se sve administrativne procedure u Ruskoj Federaciji završe „brzo, vrlo brzo“, jer su ruske kolege posvećene tom poslu, a ugovori su potpisani.\nUpitan koliko srpskoj avijaciji znači dolazak ruskih aviona i zašto baš „MiG-29“, Zrnić je rekao da je Srbija dugi niz godina imala problem kontrole i zaštite vazdušnog prostora, zbog čega je prvi izbor bila nabavka novih aviona.\n„To su veoma skupi sistemi, jer pored samog aviona morate da nabavite kompletan paket logističke podrške da bi se avion uopšte eksploatisao, uz to ide i novi arsenal ubojnih sredstava. To je za naš vojni budžet bila nemoguća misija. Zato se naša država obratila rukovodstvu Ruske Federacije da razmotri donaciju kojom bismo dopunili eskadrilu, jer imamo samo četiri aviona MiG-29“, napomenuo je Zrnić.\nObožavala je slatkiše, a onda ih smanjila na 30 dana, evo šta se…\nLibija pred ujedinjenjem? — Misteriozni general u glavnoj ulozi\nOn je dodao da je još važnije što je dogovoren paket kompletne logističke podrške životnom ciklusu aviona, pa će oni u najmanju ruku ostati u eksploataciji 13 godina.\n„Takođe smo ugovorili prelazak na održavanje prema stanju, to znači da im možemo dodatno produžimo životni vek“, istakao je Zrnić.\nNa konstataciju da se, zbog atraktivnosti „migova“ negde izgubila informacija da treba da dobijemo i tenk T-72 i druga oklopna izviđačka vozila, on je rekao da je Srbija iskazala molbu da se razmotri mogućnost i eventualne tehničke pomoći za sredstva kopnene vojske.\n„Trenutno se razmatraju opcije za koje očekujemo da će imati povoljan ishod, da bismo pre svega unapredili vatrenu moć i oklopnu zaštitu naših oklopno-mehanizovanih jedinica i da bi porastao kapacitet izviđačkih jedinica kroz sredstva koja bi u narednom periodu bila isporučena“, kaže Zrnić.\nOn je dodao da se tokom aprila očekuje dolazak delegacije radi nastavka razgovora o velikoj pomoći u sredstvima ratne tehnike za kopnenu vojsku.\n„Ruska strana sa pravom insistira da nema konkretnih objava dok se ne postigne dogovor o dodatnoj vojnotehničkoj pomoći“, napomenuo je Zrnić.\nOn je ukazao da Vojska Srbije i dalje ima veliki broj sredstava ratne tehnike poreklom iz Sovjetskog Saveza, a u novije vreme se takođe opremala i savremenim sredstvima naoružanja kao što su helikopteri MI-17.\n„Kompletna lovačka avijacija je poreklom iz ŠSR-a. To je potpuno logična percepcija, kvalitet ruskog naoružanja je dokazan u praksi kod nas i širom sveta. Zadovoljstvo dolazi iz dva pravca, imamo tu emocionalnu vezu sa Rusijom kroz tradiciju prijateljstva, ali imamo i suštinski dokaz da je to vrlo kvalitetno naoružanje“, rekao je Zrnić.


FOTO-VIDEO/ Loša posjeta publike na stadionu i nemile scene nakon susreta obilježile okršaj Sarajeva i GOŠK Gabela u okviru četvrtog kola Premijer lige BiH! – Kakanj Info\nNaslovna / Sport / FOTO-VIDEO/ Loša posjeta publike na stadionu i nemile scene nakon susreta obilježile okršaj Sarajeva i GOŠK Gabela u okviru četvrtog kola Premijer lige BiH!\nFOTO-VIDEO/ Loša posjeta publike na stadionu i nemile scene nakon susreta obilježile okršaj Sarajeva i GOŠK Gabela u okviru četvrtog kola Premijer lige BiH!\nkakanjinfo.com 12 Avgusta, 2018\nU okviru četvrtog kola Premijer lige Bosne i Hercegovine, nogometaši FK Sarajevo dočekali su na stadionu “Asim Ferhatović Hase” ekipu GOŠK-a iz Gabele, a susret je naposlijetku okončan neriješenim rezultatom.\nIpak, pored rezultata, susret su obilježila još dva detalja, koji istina, nisu za pohvalu, odnosno, izuzetno loša posjeta publike ovom susretu odigranom na stadionu “Asim Ferhatović Hase”, kao i nemile scene po završetku susreta uslijed nezadovoljstva domaće publike konačnim ishodom susreta.\nNaime, neposredno po završetku susreta domaća publika se prvobitno okomila na sudije, potom, na igrače i stručni štab GOŠK-a iz Gabele, da bi uslijedile uvrede na račun svojih ljubimaca, pa čak i traženje ostavke domaćeg stratega Husrefa Musemića, što možete pogledati u video prilogu portala sportskevijesti.com, čiji je reporter posjetio ovo nogometno zdanje:


Italija ima predlog mirovnog plana za Ukrajinu - 20.05.2022, Sputnik Srbija\nItalija ima predlog mirovnog plana za Ukrajinu\nZamenik šefa italijanske diplomatije Manlio di Stefano izjavio je da Italija ima mirovni plan za Ukrajinu i da ga je šef italijanske diplomatije Luiđi di Majo... 20.05.2022, Sputnik Srbija\nKako je istakao, plan će zahtevati angažovanje raznih država i organizacija, uključujući Evropsku uniju i same UN.Prema njegovim rečima, svima je jasno da rešenje krize u Ukrajini „može ići samo putem odlučnih diplomatskih aktivnosti, ali pre svega koordinisanih i zajedničkih aktivnosti na međunarodnom nivou“.Planom je predviđeno, dodao je italijanski zvaničnik, osiguravanje teritorijalnog integriteta Ukrajine, „ali, pre svega“, postizanje mirnog rešenja u kom će EU biti pozvana da igra vodeću ulogu, „uzimajući u obzir direktne i brze ekonomske i energetske posledice krize po države članice i njenu geografsku blizinu Rusiji“.Prema njegovim rečima, za ovaj ambiciozni projekat neophodni su koordinisani napori „pod okriljem Međunarodne grupe za saradnju, u kojoj bi učestvovale mnoge zemlje i međunarodne organizacije, kao što su UN i EU, kojima će biti naloženo formiranje mirovnih i posmatračkih misija, kontrola i višestrana koordinacija pomoći i podrške obnovi posredstvom donatorske konferencije.Komentarišući plan Italije za regulisanje situacije u Ukrajini, šef diplomatije EU Žozep Borelj izjavio je da uslove primirja sa Rusijom treba da određuje Kijev.Ranije je Borelj izjavio da Evropska unija ne može postati posrednik u pregovorima između Rusije i Ukrajine.Pregovori Rusije i UkrajineRusija je počela vojnu operaciju za demilitarizaciju i denacifikaciju Ukrajine 24. februara. Predsednik Rusije Vladimir Putin je rekao da je njen cilj „zaštita ljudi nad kojima je kijevski režim osam godina vršio genocid i zlostavljao ih“.Rusko-ukrajinski pregovori počeli su krajem februara. Delegacije su se dva puta sastale u Belorusiji, nakon čega je odlučeno da nastave svakodnevne pregovore putem video-konferencija. Krajem marta delegacije su održale novu rundu pregovora u Istanbulu.Šef ruske delegacije, pomoćnik ruskog predsednika Vladimir Medinski je saopštio da je Ukrajina predala svoje pisane predloge za budući sporazum, te da je time Kijev prvi put za mnogo godina pokazao želju da se dogovara.Ruska strana je odgovorila na taj gest Ukrajine odlukom da se primetno smanje borbena dejstva u pravcu Kijeva i Černigova. Moskva je, takođe, predložila da se susret predsednika Rusije i Ukrajine, Vladimira Putina i Vladimira Zelenskog, održi u isto vreme kada ministri inostranih poslova dveju zemalja budu potpisivali sporazum.Šef ruske diplomatije Sergej Lavrov saoštio je kasnije da Ukrajina odustaje od sopstvenih predloga i da izaziva brojne provokacije kako bi zakočila pregovarački proces. On je dodao da je Ukrajina predstavila svoj nacrt sporazuma s Rusijom u kojem su očigledna odstupanja od odredbi u vezi s Krimom, utvrđenih na sastanku u Istanbulu, kao i u vezi s vojnim vežbama za koje se prvobitno obavezala da dobije saglasnost Rusije.\nkriza u ukrajini, italija, un, evropska unija (eu), luiđi di majo, mirovni plan, ukrajina, žozep borelj\n16:40 20.05.2022 (Osveženo: 16:41 20.05.2022)\n© UPSI MO RFUkrajinska vojska\nKako je istakao, plan će zahtevati angažovanje raznih država i organizacija, uključujući Evropsku uniju i same UN.\nPrema njegovim rečima, svima je jasno da rešenje krize u Ukrajini „može ići samo putem odlučnih diplomatskih aktivnosti, ali pre svega koordinisanih i zajedničkih aktivnosti na međunarodnom nivou“.\n„Ovaj predlog sastoji se iz četiri oblasti, koje predviđaju prekid vatre, neutralnost Ukrajine, koja će biti obezbeđena međunarodnom političkom garancijom i povezana sa procesom stupanja u EU, izradu bilateralnog sporazuma Kijeva i Moskve o teritorijalnim pitanjima, posebno, o spornim regionima Krima i Donbasa, kao i potpisivanje novog multilateralnog sporazuma o reorganizaciji međunarodne ravnoteže, počev od odnosa Evropske unije i Rusije“, objasnio je zamenik italijanskog ministra.\nPlanom je predviđeno, dodao je italijanski zvaničnik, osiguravanje teritorijalnog integriteta Ukrajine, „ali, pre svega“, postizanje mirnog rešenja u kom će EU biti pozvana da igra vodeću ulogu, „uzimajući u obzir direktne i brze ekonomske i energetske posledice krize po države članice i njenu geografsku blizinu Rusiji“.\nPrema njegovim rečima, za ovaj ambiciozni projekat neophodni su koordinisani napori „pod okriljem Međunarodne grupe za saradnju, u kojoj bi učestvovale mnoge zemlje i međunarodne organizacije, kao što su UN i EU, kojima će biti naloženo formiranje mirovnih i posmatračkih misija, kontrola i višestrana koordinacija pomoći i podrške obnovi posredstvom donatorske konferencije.\nKomentarišući plan Italije za regulisanje situacije u Ukrajini, šef diplomatije EU Žozep Borelj izjavio je da uslove primirja sa Rusijom treba da određuje Kijev.\nRanije je Borelj izjavio da Evropska unija ne može postati posrednik u pregovorima između Rusije i Ukrajine.\nPregovori Rusije i Ukrajine\nRusko-ukrajinski pregovori počeli su krajem februara. Delegacije su se dva puta sastale u Belorusiji, nakon čega je odlučeno da nastave svakodnevne pregovore putem video-konferencija. Krajem marta delegacije su održale novu rundu pregovora u Istanbulu.\nŠef ruske delegacije, pomoćnik ruskog predsednika Vladimir Medinski je saopštio da je Ukrajina predala svoje pisane predloge za budući sporazum, te da je time Kijev prvi put za mnogo godina pokazao želju da se dogovara.\nRuska strana je odgovorila na taj gest Ukrajine odlukom da se primetno smanje borbena dejstva u pravcu Kijeva i Černigova. Moskva je, takođe, predložila da se susret predsednika Rusije i Ukrajine, Vladimira Putina i Vladimira Zelenskog, održi u isto vreme kada ministri inostranih poslova dveju zemalja budu potpisivali sporazum.\nŠef ruske diplomatije Sergej Lavrov saoštio je kasnije da Ukrajina odustaje od sopstvenih predloga i da izaziva brojne provokacije kako bi zakočila pregovarački proces. On je dodao da je Ukrajina predstavila svoj nacrt sporazuma s Rusijom u kojem su očigledna odstupanja od odredbi u vezi s Krimom, utvrđenih na sastanku u Istanbulu, kao i u vezi s vojnim vežbama za koje se prvobitno obavezala da dobije saglasnost Rusije.\nPeking zemljama G7: Fokusirajte se na mir, a ne na nezakonite sankcije\n16 Maj, 12:39\nLavrov: Zapad pritiska Kijev da odugovlači pregovore, Zelenski često sam sebi protivreči\n26 April, 08:22\n20 Maj, 16:01


Vlast BiH opet obmanula MMF - Impuls\nVlast BiH opet obmanula MMF\nObjavljeno: Srijeda, 18 April 2018 08:46\nIako je BiH dobila tranšu produženog aranžmana s Međunarodnim monetarnim fondom uz obećanje da će do kraja marta usvojiti zakon o osiguranju depozita, to se nije dogodilo.\nIz toga proizlazi da su naše vlasti ponovo obmanule predstavnike MMF-a tvrdnjama da će ovaj zakon biti donesen u obećanom roku.\nNa dnevnom redu sjednice Predstavničnog doma taj zakon se ne nalazi, iako ga je Savjet ministara uputio u parlamentarnu proceduru. Ono što je za sada poznato je da je predviđena skraćena procedura kako bi zakon što prije prošao.\nU sarajevskoj kancelariji MMF-a juče nisu željeli davati izjave ni ocjene o sudbini tog zakona.\nU Ministarstvu finansija i trezora BiH rekli su "Nezavisnim" da su oni svoj posao završili i da treba kontaktirati Agenciju za osiguranje depozita BiH, na čiji je prijedlog taj zakon i upućen.\nJosip Nevjestić, direktor Agencije za osiguranje depozita BiH, kaže za "Nezavisne" da i dalje nema nikakvu informaciju kada će se taj zakon naći u parlamentarnoj proceduri. On je rekao da se radi o važnom zakonu ne samo zato što je on uslov za nastavak aranžmana s MMF-om, već i zato što se radi o sistemskom zakonu važnom za stabilnost bankarskog sektora u zemlji.\n"To je posljednji preostali od pet ključnih sistemskih zakona. Četiri zakona, koja su usvojena, su na entitetskim nivoima i radi se o entitetskim zakonima o bankama i zakonima o agencijama za bankarstvo", pojasnio je on.\nPrema njegovim riječima, bez izmjena u zakonu o depozitima koji parlament BiH treba da usvoji, neće biti moguće, između ostalog, restrukturisanje banaka, jer je Agencija neizostavni faktor u tom procesu, a sada nema zakonska ovlaštenja za tu oblast.\n"Teoretski, moguće je da jedna od entitetskih agencija za bankarstvo bude nosilac restrukturiranja, a mi ne možemo učestvovati jer nije donesen naš zakon. A sadašnji to područje nije regulirao. Tu je sva mudrost", kaže on.\nNovim bi izmjenama, između ostalog, bili skraćeni rokovi za isplatu osiguranja, predviđeni su i čvršća povezanost između institucija koje regulišu bankarski sektor, kao i uvođenje supervizora prilikom odlučivanja o dodjeli sredstava bankama koje se rekonstruišu, kao i puna usklađenost s evropskim standardima i normama.\nDok predlagači tvrde da će ovaj zakon dodatno ojačati finansijski sektor, neki postavljaju pitanje da li je došlo do prenosa nadležnosti, zbog čega Savez za promjene pokazuje rezervisanost prema njegovom usvajanju.\nSkraćena procedura, pak, trebalo bi da "preskoči" odbore u kojima opozicija ima većinu, čime bi bio otvoren put za stavljanje zakona na plenarnoj sjednici, mada ni to ne daje garanciju da će biti usvojen.\nU nedavnom intervjuu za "Nezavisne", Nedim Ilahi, šef Misije MMF-a za BiH, rekao je da prenosa nadležnosti ni u jednom zakonu koji je usaglašen s MMF-om nema.\n"Poštovanje ustavnog uređenja BiH je naša obaveza. MMF-ov pravni tim je pažljivo proučio sve predložene mjere kako nigdje ne bi došlo do ugrožavanja ustavnog sistema", rekao je tada Ilahi.


Konačno stalne prostorije za Muzičku školu „Dr Vojislav Vučković“ iz Čačka – GM Press\nJovan Tošić, direktor OŠ dr Vojislav Vučković\nMuzička škola „dr Vojislav Vučković“ iz Čačka, odeljenje u Gornjem Milanovcu, posle skoro 40 godina dobila je svoje prostorije u rekonstruisanoj osnovnoj školi „Momčilo Nastasijević“.\nU saradnji sa lokalnim valstima i Vladom Republike Srbije, konačno je rešen ovaj dugogodišnji problem, pa su za pedesetoro dece koja trenutno pohađaju ovu školu, u modernom i dobro opremljenom prostoru, dostupni časovi za dve klase klavira, zatim klasa violine, klarineta i saksofona kao i nastava solfeđa.\n„Izdvojeno odeljenje muzičke škole „dr. Vojislav Vučković“ iz Čačka u Gornjem Milanovcu radi od kraja osamdesetih godina prošlog veka“ – kaže direktor škole Jovan Tošić i dodaje– „zahvaljujući tadašnjim profesorima Đorđu Petroviću i Dimitriju Iliću, Milanovčani su mogli vanredno da pohađaju časove Muzičke škole. Tek deceniju kasnije, škola je zvanično počela sa radom a ovo je prvi put da ima svoj prostor. Zahvaljujući trudu profesora Muzičke škole koji početkom školske godine obilaze milanovačke đake, uzrasta od trećeg razreda, sa ciljem da promovišu svoj rad i obave testiranje , svake godine upiše se u proseku dvadesetak novih polaznika. S obzirom da će od septembra ove godine đci moći da pohađaju i časove gitare, očekujemo veći broj polaznika“ – istakao je Tošić.\nU odeljenju Muzičke škole „Vojislav „Vučković“ radi 5 profesora čiji je osnovni cilj da đake muzički opismene i razviju ljubav prema muzici. Po završetku šestogodišnjeg školovanja đaci dobijaju diplome i otvorena vrata za upis srednje Muzičke škole u Čačku.


01-02-2019 admin Arhiva\nEvidentiranje stvarnih vlasnika nastavlja se i posle 31.01.2019, kao trajna zakonska obaveza\nOdredbom člana 17. stav 2. Zakona o Centralnoj evidenciji stvarnih vlasnika propisana je obaveza registrovanih subjekata, osnovanih do 31.decembra 2018.godine, da evidentiraju podatke o stvarnim vlasnicima u Centralnu evidenciju stvarnih vlasnika najkasnije do 31.januara 2019. godine.\nOvi subjekti, kao i subjekti osnovani posle 31.decembra 2018.godine, na osnovu člana 6. i 7. stav 3. Zakona, imaju obavezu da u roku od 15 dana od dana osnivanja ili promene vlasničke strukture, članova organa i druge promene na osnovu kojih se može ceniti ispunjenost uslova za sticanje svojstva stvarnog vlasnika registrovanog subjekta, evidentiraju nastale promene.\nPosledice neispunjenja obaveze evidentiranja propisane su članom 13. i 14. Zakona o centralnoj evidenciji.\nPrema odredbi člana 13. Zakona, ko u nameri da prikrije stvarnog vlasnika registrovanog subjekta, u Centralnu evidenciju ne upiše podatke o stvarnom vlasniku registrovanog subjekta, upiše neistinit podatak o stvarnom vlasniku registrovanog subjekta kao istinit, promeni ili izbriše istinit podatak o stvarnom vlasniku registrovanog subjekta, kazniće se kaznom zatvora od tri meseca do pet godina.\nKao radnja prekršaja, članom 14. propisano je neevidentiranje podataka o stvarnom vlasniku roku od 15 dana od dana osnivanja ili promene vlasničke strukture, članova organa registrovanog subjekta i druge promene na osnovu kojih se može ceniti ispunjenost uslova za sticanje svojstva stvarnog vlasnika registrovanog subjekta i neposedovanje i nečuvanje odgovarajućih, tačnih i ažurnih podataka i dokumenta na osnovu kojih je evidentiran stvarni vlasnik registrovanog subjekta.\nZa navedeni prekršaj kazniće se registrovani subjekat- pravno lice novčanom kaznom od 500.000 do 2.000.000 dinara i odgovorno lice u pravnom licu novčanom kaznom od 50.000 do 150.000 dinara.


Foto: Ilustracija | Prijavljeni da su oštetili FZO RS za više od 1,7 miliona KM\nN.N. 16.10.2020 15:49\nBANJALUKA - Uprava kriminalističke policije Ministarstva unutrašnjih pslova Republike Srpske podnijela je Okružnom javnom tužilaštvu Banjaluka Izvještaj o počinjenim krivičnim djelima protiv S.Đ., S.Š. i privrednog društva iz Banjaluke zbog postojanja osnova sumnje da su počinili krivična djela iz oblasti privrednog kriminaliteta i time oštetili Fond zdravstvenog osiguranja Srpske za više od 1,7 miliona KM, a privredno društvo iz Zvornika za više od 800.000 KM.\nOni se sumnjiče da su krivična djela izvršili tako što su prvoprijavljeni i drugoprijavljeni, kao saizvršioci u periodu od 2015. do 2019. godine, lažnim prikazivanjem činjenica doveli u zabludu direktora privrednog društva iz Zvornika da im proda poslovni prostor u vlasništvu tog društva u Trebinju, a zatim i da omogući upis vlasništva na tom prostoru na ime drugoprijavljenog S.Š., iako navedeni poslovni prostor nisu platili. Nakon toga su taj isti prostor prodali Fondu zdravstvenog osiguranja RS, a notaru koji je ovjerio Ugovor o navedenoj kupoprodaji su naknadno priložili falsifikovanu potvrdu da su izvršili plaćanje ranijem vlasniku, privrednom društvu iz Zvornika.


"Skype" razvija 3D prikaz u video razgovorima\nKompanija "Skype", koja obilježava deset godina od osnivanja, objavila je da je u laboratoriji razvila tehnologiju za trodimenzionalno prikazivanje sagovornika u video-razgovoru.\nOvu tehnološku novost otkrio je "Microsoftov" potpredsjednik za "Skype" Mark Gilett u intervjuu BBC-ju, ali je naglasio da bi mogle proći godine prije nego što se ovaj sistem uvede u upotrebu.\n"U laboratorijama smo ispitivali mogućnosti 3D ekrana i pravljenja 3D snimaka. U oblasti ekrana ostvaren je veliki napredak i mnogo ljudi sada kupuje televizijske aparate i kompjuterske monitore koji mogu da prikažu trodimenzionalnu sliku", rekao je Gilett.\nOn je dodao da uređaji za pravljenje ovakvih snimaka još nisu na potrebnom nivou i da je potrebno dodati kompjuteru nekoliko kamera, precizno ih podesiti i usmjeriti pod odgovarajućim uglom.\n"To smo postigli u laboratoriji i znamo kako da učinimo da to funkcionište, a sada radimo na ekosistemu uređaja i njihovoj sposobnosti da podrže ovaj sistem, kako bismo mogli da razmišljamo o uvođenju nečega ovakvog na tržište", rekao je zvaničnik "Skypea".\nOdluka "Skypea" da podrži sistem prikazivanja trodimenzionalne slike mogla bi da bude snažna podrška proizvođačima uređaja iz ovog segmenta u vrijeme kada je ovaj format počeo da posustaje na tržištu.\n"Disneyjevo" odjeljenje ESPN nedavno je objavilo da će ugasiti televizijski kanal na kojem se prikazuju 3D sadržaji, a BBC je saopštio da će okončati dvogodišnji eksperiment sa trodimenzionalnom tehnologijom poslije emitovanja specijalne epizode serije "Doktor Who" u novembru.\nUticajni ljudi iz filmske industrije i dalje pružaju podršku ovoj tehnologiji. Jedan od njih je režiser James Cameron, autor "Avatara", koji je nedavno izjavio da će sav zabavni sadržaj "neizbježno" na kraju biti pravljen u trodimenzionalnom prikazu, kada specijalne naočare više ne budu potrebne, jer je "to način na koji vidimo svijet".\nGilett je rekao da se slaže sa Cameronom, ali je upozorio da će za razvoj komercijalne tehnologije za 3D video-razgovore biti potrebno nešto više vremena.\n"Mogu da zamislim dan kada ćemo imati 3D telefonski ekran kojem nisu potrebne 3D naočare da bi se koristio. Manje smo blizu tome da imamo 3D kamere u telefonima", rekao je zvaničnik "Microsofta", koji je kupio "Skype" 2011. godine za 8,5 milijardi dolara.


Vakcina koju smo svi primali - štiti i od korona virusa?\nV. B. 5. aprila 2020. 20:24\nDok su za izradu vakcine namenjene isključivo za koronavirus potrebni meseci, neke studije istražuju moguće zaštitno delovanje vakcina protiv tuberkuloze.\nDa li bi vakcina protiv tuberkuloze -BCG mogla da zaštiti medicinsko osoblje od COVID-19?\n„Već decenijama znamo da BCG vakcina ima nespecifične korisne efekte“, što znači da štiti i od drugih bolesti, a ne samo od tuberkuloze za koju je proizvedena, rekao je za France Presse Kami Lot, šef istraživačkog odeljenja u Pasterovom institutu u Lilu.\nDeca vakcinisana BCG-om manje boluju od drugih bolesti disajnih puteva, a ta bi vakcina moglo i da štiti od astme i autoimunih bolesti kao što je dijabetes tipa 1.\nPretpostavlja se da bi vakcina protiv tuberkuloze mogla slično da deluje na koronavirus, bilo smanjenjem rizika od zaraze, bilo ublažavanjem težine simptoma.\nMedicinskom osoblju bi „takav pristup trebao najviše da koristi“, misli Kami Lot koji dovršava protokol o kliničkom ispitivanju u Francuskoj jer su oni „najviše izloženi riziku od obolevanja“ i zato je važno da budu zaštićeni. Ali istraživači su oprezni i još ne mogu sa sigurnošću da potvrde da BCG štiti od koronavirusa.\n„Upravo je to razlog učestvovanja u ovom istraživanju“, ističe Mihai Netea, profesor eksperimentalne medicine u medicinskom institutu Univerziteta Radboud, u Holandijij, koji je pre dve nedelje izvestio o početku kliničkog ispitivanja u saradnji sa Univerzitetom u Utrehtu kojim je obuhvaćeno 1.000 zdravstvenih radnika , 500 će primiti vakcinu, a 500 placebo.\n„Ako bude manje ljudi u grupi koja prima BCG vakcinu koji zbog bolesti ne mogu da rade, biće to dobar rezultat“, dodaje taj priznati stručnjak za „uvežbani imunitet“.\nTaj pojam novijeg datuma znači da naš stečeni imunološki system, koji razvija antitela, nije jedini koji pamti. I naš urođeni imunološki sistem može da se pripremi za uspešniju borbu sa pretnjama, zahvaljujući živoj ublaženoj vakcini kao što su BCG i vakcina protiv rubeola.\nKod COVID-19 se osim virusne infekcije događa i težak oblik prekomerne imunološke reakcije uz nekontrolisano stvaranje protivupalnih proteina, citokina.\n„Vakcinisanjem BCG-om, mogla bi bolje da se kontroliše ta upalna imunološka reakcija“, kaže Loren Legro, stručnjak u francuskom Državnom institutu za zdravlje i medicinsko istraživanje (INSERM) koji radi na povezanosti upala i imunološkog sistema.\nVakcina deluje kao „vojna vežba u vreme mira“ kako bi se „uspešno svladalo neprijatelja u vreme rata“, istakao je Legro.


Khamenei: Iran neće ponovo pokretati razgovore s Washingtonom Decenijama stare napetosti između Teherana i Washingtona buknule su prošle godine, dovodeći dvije zemlje u nekoliko navrata na rub rata.\n31. 07. 2020. u 16:16 Fena\nIran neće pokretati razgovore sa Sjedinjenim Državama koji samo koriste Donaldu Trumpu, izjavio je u petak iranski vrhovni vođa, ajatolah Ali Khamenei, insistirajući da je politika sankcija prema Iranu američkog predsjednika propala.\nDecenijama stare napetosti između Teherana i Washingtona buknule su prošle godine, dovodeći dvije zemlje u nekoliko navrata na rub rata.\nNapetosti su u porastu od 2018. otkako je Trump povukao Sjedinjene Države iz istorijskog nuklearnog sporazuma i jednostrano ponovo uveo razorne sankcije Iranu.\n- Nema nikakve sumnje da su te sankcije zločin, udarac SAD-a Iranu. Mudri iranski čovjek iskoristio je, međutim, taj napad, taj animozitet, i izvukao je korist od sankcija kao sredstva većeg oslanjanja na vlastite snage – izjavio je Khamenei u govoru koji je prenosila iranska televizija.\nKhamenei je kazao da zapadne analitičke grupe priznaju da američka politika maksimalnog pritiska kroz sankcije i prijetnju silom nije uspjela.\nKhamenei je osudio pozive Iranu da pokrene nove pregovore sa Sjedinjenim Državama, rekavši kako neće pristati na sastanke koji samo jačaju Trumpova nadanja u reizbor, prenosi AFP.


BiH bez centralne evidencije o vakcinisanim osobama - Akta.ba\n14.04.2021. 10:00 / Izvor: BHRT\nU Bosnu i Hercegovinu do sada je stiglo 141.800 doza vakcina protiv koronavirua različitih proizvođača. Dok ostale zemlje objavljuju podatke na dnevnom nivou o broju vakcinisanih, u BiH je to još uvijek nepoznanica.\nU BiH ne postoji centralna evidencija vakcinisanih protiv koronavirusa, zdravstvo je u nadležnosti entiteta Republika Srpska i Federacija BiH, te kantona, kao i Brčko distrikta, pa ne postoje na državnom nivou precizni podaci koliko je građana do sada primilo prvu, a koliko obje doze vakcine.\nU RS u potpunosti vakcinisano oko 10.000 osoba\nNa području Republike Srpske vakcinacija je započela 12. februara, a u taj entitet do sada je stiglo 42.000 doza Sputnik V vakcina, 7.020 doza Pfizer/BioNTech, 8.570 doza AstraZeneca (Vaxzervia) i 11.020 doza vakcina Sinovac, ukupno 68.610 doza vakcina.\nU Institutu za javno zdravstvo Republike Srpske kažu da je do petka, 9. aprila, u zdravstvene ustanove u tom entitetu isporučeno više od 31.000 prve doze i oko 10.000 druge doze vakcina. Prema njihovim podacima, u potpunosti je vakcinisano oko 10.000 osoba, dok distribuisanih 31.000 prvih doza nije u potpunosti utrošeno.\nPrema podacima Ministarstva zdravlja i socijalne zaštite Republike Srpske, tokom februara i marta u Srbiji je po pozivu koji su uputili privatnim i javnim zdravstvenim ustanovama i ustanovama socijalne zaštite vakcinisano 2.360, uglavnom zdravstvenih radnika.\nPrema planu vakcinacije protiv COVID-19, u Republici Srpskoj u prioritetnim grupama su zdravstveni radnici, korisnici i zaposleni u ustanovama za smještaj starijih lica i drugim ustanovama za smještaj i dugotrajnu njegu, te stanovništvo starije od 65 godina, čija je vakcinacija u toku. Sljedeća grupa, čija vakcinacija tek treba da počne, osobe su sa hroničnim bolestima koje su faktor rizika za COVID-19. Nakon njih slijedi vakcinacija osoba dobi od 18 do 64 godine na poslovima od javnog značaja.\nPrve doze u Federaciji BiH primilo više od 15.000 osoba\nU Federaciji BiH vakcinacija je počela 10. marta, nakon što je iz Srbije stiglo 10.000 doza AstraZeneca vakcina, koje su potrošene na vakcinaciju zdravstvenih radnika.\nUkupno radi se o 60.290 doza vakcina koje su stigle za Federaciju BiH. Dodatno je za Kanton Sarajevo stiglo još 10.000 doza AstraZeneca vakcina, koje je tom kantonu donirala Srbija.\n"Ukupno je distribuirano više od 34.000 doza vakcina, a do 9. parila je potrošeno više od 15.000 doza vakcina", rekla je Maja Kojović, stručna saradnica za odnose s javnošću Zavoda za javno zdravstvo Federacije BiH.\nOna je pojasnila da na području Federacije BiH bije počela revakcinacija, jer se ona za AstraZeneca vakcine preporučuje nakon 12 sedmica od primanja prve doze.\nI u Federaciji BiH prioritetne grupe su zdravstveni radnici, zaposleni i korisnici u staračkim domovima, zatim osobe starije od 60 godina, hronični bolesnici, pa osobe zaposlene u značajnijim javnim ustanovama, odnosno službama.\n"Izuzetno smo zadovoljni procesom vakcinacije i odzivom. U nekim od manjih kantona završena je vakcinacija prve i druge prioritetne grupe, a u većim kantonima prve grupe, odnosno zdravstvenih radnika i prelazi se na drugu grupu", rekla je Kojović.\n"Prve doze smo dobili krajem marta, 1.170 vakcina Pfizer, 700 doza AstraZeneca i 1.000 doza kineskih vakcina iz donacije Republike Turske", rekao je Šadić.\nDo 13. aprila, u 12 časova, prve doze vakcina primilo je 612 osoba sa područja Brčko distrikta.\nPrvi prioriteti bili su zdravstveni radnici, odnosno uposlenici javne zdravstvene ustanove, a paralelno s tim, počela je vakcinacija zaposlenih u privatnim zdravstvenim ustanovama, te osoba u staračkim domovima.\n"Pokrenuli smo vakcinaciju lica starijih od 75 godina i lica od 65 godina sa hroničnim oboljenjima", rekao je Šadić i dodao da je za narednu srijedu zakazan početak revakcinacije zdravstvenih radnika.\nŠadić je rekao da bi nove doze iz COVAX mehanizma trebale stići 22. na 23. april, a zatim i polovinom maja.\n"Brčko distrikt BiH pokrenuo je i postupak direktnih nabavki i komuniciramo sa veledrogerijom i proizvođačima, govorim o kineskim i ruskim vakcinama, za šta smo iskazali interes za po 20.000 doza i, ukoliko se isporuči COVAX mehanizam u kompletu, imali bismo neophodne doze za kompletnu planiranu imunizaciju", rekao je Šadić.\nKrizni štab u zdravstvu Brčko distrikta procijenio je da je neophodno da se vakciniše 50.000 stanovnika od 80.000, koliko ih je bilo na popisu stanovništva.\ncentralna evidencija vakcinacija


Institut Evropskog parlamenta: Srbija u grupi zemalja s malim rizikom od pretnji po mir - Društvo - Dnevni list Danas\nPočetna » Društvo » Institut Evropskog parlamenta: Srbija u grupi zemalja s malim rizikom od pretnji po mir\nSrbija je na 34. mestu ovogodišnjeg „Normandijskog indeksa“ koji ocenjuje nivo pretnji po mir, bezbednost i demokratiju u svetu – pokazao je novi izveštaj Istraživačke službe Evropskog parlamenta (EPRS).\n0Piše: Beta 11. septembra 2020. 14.35 Izmenjeno: 14.36\nFoto: MOD (Arhiva/Ilustracija)\nU izveštaju „Mapiranje pretnji po mir i demokratiju u svetu“ najbolje plasirane zemlje su Norveška, Australija i Švajcarska, kao i godinu dana ranije.\nMeđutim, BiH, Albanija i Crna Gora su u grupi onih koji su najviši napredovali u odnosu na prethodnu godinu – BiH se popela za 12 mesta, a Albanija i Crna Gora za po devet.\nPredgovor za izveštaj napisao je predsednik Evropskog parlamenta, David Sasoli, koji je istakao da nas je 2020, verovatno više nego ijedna godina poslednjih decenija, podsetila da „bezbednost ne treba da uzimamo zdravo za gotovo“ i da pretnje po bezbednost i demokratiju mogu da budu u različitim oblicima.\n„I pre pandemije u nekim delovima sveta mir, bezbednost i stabilnost nisu bili deo svakodnevnog života. Klimatske promene, terorizam, sajber-napadi, trgovina oružjem za masovno uništenje, siromaštvo i prekogranični kriminal, samo su neki od faktora koji ruše mir“, naveo je Sasoli.\nSasoli je istakao da je unapređenje mira i međunarodne bezbednosti temelj spoljne politike EU i dodao da je „Evropski parlament posvećen ponovnom aktiviranju multilateralizma za razvoj, bezbednost i mir“.\nEPRS je „Normandijski indeks“ pripremio s međunarodnim „Institutom za ekonomiku i mir“ (IEP) iz Sidneja.\nEPRS, Istraživačka služba Evropskog parlamenta, Normandijski indeks, SrbijaBeograd


Home > DRUŠTVO > Sufinansiranje programa crkava i verskih zajednica\n04/06/2018 04/06/2018 Redakcija\nSMEDEREVO, 4. jun 2018 – Gradsko veće Smedereva raspisalo je konkurs za sufinansiranje programa od javnog interesa koje realizuju crkve i verske zajednice na teritoriji grada Smedereva u 2018. godini, u ukupnom iznosu od dva miliona dinara, objavljeno je danas.\nPravo učešća na konkursu imaju “crkve i verske zajednice osnovane u skladu sa propisima kojima se uređuje njihovo osnivanje i čiji se objekti nalaze ili će se naći na teritoriji grada Smedereva, kao i da se program od javnog interesa realizuje na teritoriji grada Smedereva”.\nU tekstu konkursa se navodi i da “prilikom raspodele sredstava između učesnika koji imaju pravo učešća na Javnom konkursu prednost ima crkva ili verska zajednica sa većim brojem vernika na teritoriji grada Smedereva”.\nprogram izgradnje crkava, verskih objekata i parohijskih domova, za koji je predviđeno milion dinara;\nprogram adaptacije, rekonstrukcije i održavanje crkava, verskih objekata i parohijskih domova, za koji je predviđeno 600 hiljada dinara;\nprogram zaštite i brige o crkvama i verskim objektima od izuzetnog istorijskog, nacionalnog i kulturnog značaja, za koji je predviđeno sto hiljada dinara;\nprogram podrške organizaciji verskih manifestacija od značaja za grad Smederevo, za koji je predviđeno 200 hiljada dinara;\nprogram unapređivanja saradnje lokalne samouprave sa crkvama i verskim zajednicama na obrazovnom, istorijskom, kulturnom, socijalno – humanitarnom i drugom planu, za koji je predviđeno sto hiljada dinara.\nPrijave na Javni konkurs podnose se u roku od osam dana od dana objavljivanja konkursa, odnosno do 12. juna do 15 sati.\nDRUŠTVO, SmederevoGradsko veće Smedereva, konkurs za sufinansiranje programa od javnog interesa koje realizuju crkve i verske zajednice


IZ(NOVA) UMETNOST U SRBIJI – od 2002. do 2009.\nIzložba u saradnji sa Švajcarskim programom za kulturu na Zapadnom Balkanu i Ministarstvom kulture R. Srbije\nUtorak 18. Maj 2010. - Sreda 2. Jun 2010.\nIz(nova): umetnost u Srbiji od 2002. do 2009. je zajednički projekat Švajcarskog programa za kulturu na Zapadnom Balkanu i Ministarstva kulture Republike Srbije, koji se realizuje u saradnji sa lokalnim partnerima – Umetnička galerija „Nadežda Petrović“, Čačak, Gradska galerija, Užice, Narodni muzej, Kruševac i Kulturni centar „Laza Kostić„ Sombor, odnosno SULUJ, Beograd.\nInicijativa je pokrenuta u okviru programa obeležavanja desetogodišnjice delovanja Švajcarskog programa za kulturu u regionu. Švajcarski program za kulturu koji implementira Pro Helvetia, Umetnički savet Švajcarske, na osnovu mandata koji joj je dodelila Švajcarska agencija za razvoj i saradnju, u narednom programskom periodu, do 2012.godine nastavlja svoje delovanje fokusirajući se primarno na srednjeročne razvojne projekte regionalne orijentacije.\nNamera ove inicijative Ministarstva kulture Republike Srbije i Švajcarskog programa za kulturu je da se predstave primeri dobre prakse, prepoznati i podržani od strane obeju institucija u periodu od 2002. do 2009. godine. Pored izbora konkretnih umetničkih projekata koji se sada retrospektivno predstavljaju javnosti, cilj nam je da predočimo i saradničke modele i partnerstva koja su ostvarena sa relevatnim akterima lokalnih umetničkih zajednica, proistekla kao odgovor na potrebe I u skladu sa postojećim potencijalima.\nInicijativa Iz(nova): umetnost u Srbiji od 2002. do 2009. posebno se odnosi na dva aspekta saradnje. S jedne strane, to je promocija savremenih umetničkih formi i izraza — podrška umetničkoj i kulturnoj produkciji, i s druge — decentralizacija u kulturi i partnerski odnosi.\nProjekat Iz(nova): umetnost u Srbiji od 2002. do 2009. sastoji se od jedne izložbe koja će biti predstavljena u četiri grada, publikacije koja prati projekat i diskusija.\nIzložbe objedinjavaju radove koji uspešno komuniciraju sa savremenim trenutkom i koji su ostvarili visoki domet na domaćoj vizuelnoj i multimedijalnoj sceni. Naglasak je stavljen na intermedijalne/multimedijalne projekte, koji na inovativan način objedinjavaju i povezuju različite vrste savremenog stvaralaštva.\nKoncept i odabir umetničkih radova, odnosno projekata koji su sufinansirani od strane Švajcarskog programa za kulturu na Zapadnom Balkanu, kancelarije u Srbiji i Ministarstva kulture Republike Srbije u periodu od 2002. do 2009. godine, sačinile su istoričarke umetnosti Maida Gruden i Mara Prohaska Marković.


eKapija | Kaspersky pokreće onlajn kurs Incident Response za bolje reagovanje na sajber napade koji obuhvataju ransomware\nIzvor: Promo | Četvrtak, 19.05.2022.| 17:24\nPrema nedavnoj anketi kompanije Kaspersky koja je sprovedena među višim menadžmentom, sa izuzetkom IT sektora i vlasnicima, 73% firmi ne može da se nosi sa ransomware napadom samostalno ili uz pomoć redovnih IT servisera. Da bi internim timovima za sajber bezbednost i InfoSec profesionalncima ponudio priliku da prošire svoje analitičke veštine u domenu reagovanja na incidente, Kaspersky je kreirao kurs obuke za Windows Incident Response.\nPoslednjih godina nedostatak stručnog tehničkog osoblja koje može da otkrije i reaguje na teže incidente, zajedno sa nedostatkom vidljivosti u infrastrukturi i doslednog upravljanja, bili su najveći izazovi za preduzeća u suočavanju sa komplikovanim sajber pretnjama.\nNedavna globalna studija kompanije Kaspersky "Kako poslovni rukovodioci vide pretnju ransomware?" potvrđuje da će većina firmi (73 odsto) morati da potraži pomoć spoljnih provajdera za odgovor na incidente u slučaju ransomware napada, dok 66 odsto ispitanika smatra da postoji velika pretnja od ovih napada za njihovu organizaciju.\nTakođe, verovatno je da kompanije koje nikada nisu doživele ransomware napad precenjuju veštine svojih redovnih bezbednosnih provajdera i internih IT timova. Statistika pokazuje da se organizacije koje su ranije bile izložene takvim pretnjama manje oslanjaju na postojeće resurse.\nZa kompanije koje žele da unaprede stručnost svojih internih timova za digitalnu forenziku i reagovanje na incidente, kao i za stručnjake IT bezbednosti koji žele da unaprede svoje veštine, Kaspersky je proširio svoj portfolio online obuka za stručnjake. Obuku Windows Incident Response razvili su stručnjaci iz Globalnog tima za hitne slučajeve (GERT) sa više od 12 godina iskustva u ovoj oblasti.\nTokom kursa, koji je najviše fokusiran na praktične veštine, Ayman Shaaban, menadžer za digitalnu forenziku i odgovore na incidente i Kai Schuricht, viši specijalista za reagovanje na incidente, sprovešće polaznike kroz otkrivanje incidenata koristeći realan primer slučaja REvil ransomware-a.\nDo kraja kursa, polaznici će znati kako da identifikuju i reaguju na sajber incidente i biće u mogućnosti da razlikuju pretnju APT od drugih pretnji, kao i da proučavaju različite tehnike napada kroz Cyber Kill Chain. Učesnici će savladati prikupljanje dokaza, sve faze otkrivanja incidenata, analizu log fajlova, analizu mreža i kreiranje IoCs-a, a biće upoznati i sa forenzikom memorije.\nPolaznicima će biti odobren pristup simuliranom virtuelnom radnom okruženju sa svim potrebnim alatima, obuhvatajući ELK stack, PowerShell, Suricata, YARA i ostalim kako bi vežbali IR tehnike.\n- Mogućnosti reagovanja na incidente zahtevaju specijalizovane veštine za verifikaciju i blagovremeno otklanjanje pretnji, kao i za smenjenje štete od incidenata. Pošto niko nije imun na sajber napad i postaje sve teže sprečiti prodor bezbednosnog perimetra, remedijacija, znanje i iskustvo o tome kako da se odgovori na takve pretnje jesu traženjiji nego ikada ranije - dodaje Kai Schuricht, viši specijalista za reagovanje na incidente u kompaniji Kaspersky.\n- Odgovaranje na kompleksne incidente i otkrivanje tačnog toka napada predstavlja ogromanizazov za stručnjake InfoSec-a. U okviru ovog kursa iskoristili smo znanje koje je GERT tim stekao tokom rešavanja bezbednosnih incidenta za Kaspersky klijente širom sveta. Naš cilj nije bio samo da pružimo opsežnu teoriju o ovoj temi, već da obezbedimo i stvarne primenjene veštine kroz sveobuhvatnu istragu napada ransomware - komentariše Ayman Shaaban, menadžer za digitalnu forenziku i odgovor na incidente u kompaniji Kaspersky.\nKurs sadrži 40 video lekcija i 100 sati virtuelnog laboratorijskog praktičnog učenja. Predviđeno trajanje obuke je 15 sati, ali će učesnici imati šest meseci pristupa platformi da završe obuku.\nViše informacija o Windows Incident Response kursu dostupno je na ovom linku.\nanketa kompanije Kaspersky\nonline obuke za stručnjake\nobuka Windows Incident Response\nGlobalni tim za hitne slučajeve


dojava bomba u sudu u novom sadu | Info | Crna hronika\nBLOKIRANA ZGRADA SUDA U NOVOM SADU: Nakon dojave o podmetnutoj bombi naređena hitna evakuacija 0 Podeli Podeli na facebook Podeli na twitter Podeli na viber Pošalji na mail\nBLOKIRANA ZGRADA SUDA U NOVOM SADU: Nakon dojave o podmetnutoj bombi naređena hitna evakuacija\n08.07.2021. / 14:47\nZgrada suda još jednom je evakuisana nakon lažne dojave o podmetnutoj bombi.\nSudska zgrada u Novom Sadu ponovo je danas evakuisana zbog anonimne dojave da je u toj zgradi postavljena bomba.\n"Dojavu je uputio ženski glas u 12:55 sati na centralu suda, navodeći da je bomba postavljena na trećem spratu", rekla je portparolka Višeg suda u Novom Sadu Jelena Ostojin.\nNakon toga suđenja su prekinuta, zgrada je evakuisana i obavljen je kontradiverzioni pregled koji obavljaju pripadnici MUP-a. Lažne dojave o bombama zbog kojih se prekida rad suda i tužilaštva posebno su učestala u poslednje vreme u Novom Sadu.\nSud je evakuisan i 1. jula prošle nedelje. U ovoj zgradi nalaze se Osnovni, Viši, Apelacioni i Privredni sud u Novom Sdu kao i nadležna tužilaštva.\nBLOKIRANA ZGRADA SUDA U NOVOM SADU: Stigla dojava o podmetnutoj bombi, nakon detaljne provere usledilo je hapšenje\nsud bomba novi sad


Iz predstave "Big in Bombay"\n- Nakon izvođenja predstave ''Big in Bombay'' publika je bila iznenađena što je jedna plesna predstava toliko politična, ali za mene ples jeste političan, jer je telo kao osnovno sredstvo izraza u plesu uvek politično. I predstava koja će imati premijeru 1. oktobra u Bitef teatru jeste politična i bazira se na uspomenama preživelih u bombardovanju Drezdena - rekla je Makras.\n- U vreme političkog armagedona širom sveta, naša pozicija, pozicija pozorišnih stvaralaca i igrača, vrlo je važna. Važno je da zauzmemo stav, a istovremeno smo zarobljeni između političke korektnosti i pravičnosti i potrebe da izvršimo određen uticaj. Zato su festivali poput Bitefa vrlo važni jer su mesta gde mnogi glasovi mogu da se čuju - istakla je Makras.\nBITEF U HALAMA LUKE BEOGRAD Da, ovoga puta festival je otišao korak dalje


"Vatreni" su na teren izašli u potpuno izmenjenom sastavu pa je čak devet igrača imalo priliku da počne utakmicu za razliku od duela sa Argentinom. Jedino su svoje mesto na terenu i u drugom i u trećem kolu našli Luka Modrić i Ivan Perišić.\nPrvo poluvremeno je obeležila uglavnom igra na sredini terena, a onda su nakon dvadeset minuta ispipavanja snaga "vikinzi" krenuli u ofanzivu. Oni su u prvih 45 minuta imali čak pet dobrih prilika, a posebno se istakao golman Lovre Kalinić.\nGilfi Sigurdsona je sprečio da postigne pogodak iz slobodnog udarca, Birkira Bjarnasona da se upiše sa deset metara i pred sam kraj poluvremena i Arona Gunarsona posle sjajnog šuta.\nMilan Badelj je u prvom delu igre izgubio loptu nakon koje je Alfred Finbogasona bio u šansi da dovede ekipu sa severa Evrope u prednost. Međutim, u drugom poluvremenu se i te kako iskupio prvo je pogodio prečku u 52. minutu nakon dalekometnog šuta, a onda je samo minut kasnije uhvatio poluvolej nakon asistencije Pivarića i doveo svoju ekipu u prednost.\nNakon ovog trenutka su "vikinzi" zaigrali na sve ili ništa, a prva šansa je došla posle kornera kada je sa 11 metara pogodio prečku Kalinića, koji je ovoga puta imao dosta sreće.\nMarko Pjaca je uskoro zbog povrede napustio teren, a "vatreni" su se potpuno povukli, te je to rezultiralo šansom Bjarnasona kada je lopta prošla tik pored gola.\nSigurdson je realizovao penal i doneo dugo željeno izjednačenje nakon što je Dejan Lovren igrao rukom u šesnaestercu.\nIvan Perišić je najpre šutirao par centimetara iznad prečke, a onda se u 90. minutu upisao u listu strelaca i doneo nova tri poena "vatrenima".\nHrvatska je sa devet bodova zauzela prvo mesto grupe, drugoplasirana je Argentina sa četiri boda, Nigerija ima tri, dok su Islanđani osvojili samo jedan.


Najveća usta na svetu ima ova Ruskinja (14 SLIKA) – Net.hr\nNajveća usta na svetu ima ova Ruskinja (14 SLIKA)\nAutor: masailotic 17:00 25.04.2013\nIli je ljubila vrelu ringlu\nVeoma je zanimljivo i uvrnuto kako ljudi žele da promene svoj izgled.\nKristina Rei je devojka iz Rusije koja ima najveće usne na svetu. Nije teško u današnje vreme naći devojke i žene koje idu pod nož zarad lepote, ali ono što je Kristina uradila prevazilazi granice poboljšavanja. Ona je do sada ubrizgala preko 100 injekcija silikona u svoje usne i potrošila oko 6.000 dolara na operacije.\nKaže da joj je životni cilj da izgleda kao lik iz crtaća Džesika Rebit, a nama više izgleda kao da je ljubila vrelu ringlu celu noć!\nPogledajte kako sve to izgleda u našoj fotogaleriji.


P.R.I.D.E – Magnet House\nProjekat P.R.I.D.E (Promoting Rights, Identity, Diversity and Education) trajao je 9 meseci u periodu od oktobra 2019. do juna 2020. Magnet je koordinator konzorcijuma od 8 organizacija iz Evrope. Projekat je podržan od strane Tempus fondacije kroz program Erazmus Plus Evropske unije.\nCilj projekta je bio da doprinese naporima građana i organizacija civilnog društva iz Evrope, da skrenu pažnju na potrebe LGBTQ+ zajednice i da se bore protiv diskriminacije mladih LGBTQ+ osoba.\nSpecifični ciljevi projekta su bili da:\n– se obuči 24 omladinska radnika, tj. radnica iz 8 evropskih zemalja da postanu treneri neformalnog obrazovanja sa fokusom na potrebe mladih LGBTQ+ osoba.\n– da im se osigura mentorstvo tokom praktične faze treninga i omogući da vežbaju pod nadzorom iskusnih trenera\n– da se prati uticaj i stimuliše njihov lični i profesionalni razvoj\nGlavna aktivnost u okviru projekta bio je trening za trenere u oblasti neformalnog obrazovanja, sa specijalnim fokusom na LGBTQ+ prava, koji se desio od 16. do 24. februara 2020. u centru za neformalno obrazovanje Magnet House, u Velikom Gaju.\nTrenerski tim je obradio teme koje se odnose na pripremu i implementaciju metodologije neformalnog obrazovanja, na prepoznavanje i intervenciju pred diskriminacijom, praktični rad na razvoju edukativnih radionica koje je pratilo davanje povratne informacije, kako od strane trenera tako i od strane drugih učesnika.\nUčesnici su bili osnaženi i opremljeni znanjem i veštinama da odgovore na potrebe mladih LGBTQ+ osoba u njihovim lokalnim zajednicama, ali i da razumeju višestruke prepreke sa kojima se susreću ti mladi i na koji način treba prilagoditi edukativne aktivnosti njihovim potrebama.\nPosle greninga učesnici su sproveli 10 onlajn edukativnih aktivnosti koje su okupile više od 120 mladih a dosegli do čak 1200 njih na društvenim mrežama.\nOnlajn priručnik nastao kao rezultat projekta može pomoći svima zainteresovanima da pronađu inspiraciju za razvoj edukativnih aktivnosti sa mladim LGBTQ+ osobama. Možete ga preuzeti OVDE.\nCiljna grupa projekta su bili mladi omladinski radnici i radnice, aktivni u njihovim organizacijama na pitanjima od značaja za LGBTQ+ populaciju. Mnogi među njima i sami LGBTQ+.


Brendovi.com - Svetsko Prvenstvo poboljšalo prodaju Adidas i Pume\nHome Vesti Svetsko Prvenstvo poboljšalo prodaju Adidas i Pume\nSvetsko Prvenstvo poboljšalo prodaju Adidas i Pume\nFudbal je trenutno u žiži interesovanja širom sveta zbog završnice Svetskog Prvenstva, a brendovi sportske opreme Adidas i Puma objavili su rezultate prodaje u fudbalskim sektorima.\nPredsednik kompanije Puma, Jochen Zeitz, izjavio je tokom intervjua sa agencijom Reuters, da je zabeležen rast prodaje u sektoru posvećenom fudbalu, usled velikog interesovanja za Svetsko Prvenstvo u Južnoj Africi. Zeitz je dodao da je prodaja Puma obuće, odeće i opreme u velikom porastu na celom Afričkom kontinentu. Puma je po prvi put ušla na Afričko trište 1997. godine kada je potpisala ugovor sa reprezentacijom Kameruna, a na ovom prvenstvu oprema čak četri predstavnika Afričkog kontinenta.\nNajveći konkurent, brend Adidas je postavio ambiciozne ciljeve koje je uspeo da nadmaši i ostvari rekord prodaje fudbalske opreme. Adidas do kraja prvenstva očekuje prodaju od 1,5 milijardi evra u sektoru fudbalske opreme. U prvom kvartalu prodato je 6,5 miliona dresova, više nego duplo u odnosu na Svetsko Prvenstvo 2006. kada je prodato 3 miliona. Dresovi reprezentacija Nemačke, Meksika, Južne Afrike i Argentine spadaju u najprodavanije sa prodajom preko million jedinica za svaku zemlju.\nKao oficijelni sponzor Adidas obezbeđuje i zvaničnu loptu pod nazivom Jabulani, koja je izazvala dosta kontraverzi i kritika pre svega fudbalera. Uprkos tome, Adidas je prodao preko 13 miliona Jabulani lopti širom sveta. Ukupan broj prodatih fudbalskih lopti je oko 20 miliona, a očekuje se da se taj broj znatno poveća do kraja godine drugih sportskih događaja.\nPuma osvojila nagradu za ekološku strategiju


"Aska i vuk" za više od 200 mališana u Tašmajdanskom parku\nGradska opština Palilula organizovala je danas kreativnu radionicu i predstavu “Aska i vuk” za više od 200 najmlađih sugrađana u Tašmajdanskom parku, a veselim mališanima deljen je i sladoled.\nNije potreban poseban razlog da bi se organizovale lepe i radosne stvari za našu decu, rekao je predsednik Gradske opštine Palilula Aleksandar Jovičić i dodao da će tokom celog avgusta biti organizovane takve akcije gde će se družiti sa najmlađim sugrađanima.\n"I večeras i u danima koje dolaze, pravićemo za decu kreativne radionice, gde će dolaziti glumci, poznate ličnosti, družiti se sa decom. To je jasna poruka da moramo misliti o našoj deci", rekao je Jovičić.\nObjašnjavajući da se predstave za decu pažljivo biraju, da su edukativnog karaktera, te da će njegova opština, u okviru projekta "Kulturno leto Palilule" narednih 31 dan organizovati i besplatne koncerte za sugrađane i za decu, Jovičić je rekao da “dečji osmesi iza njega govore o tome da se radi prava stvar”.\n"Takođe, delićemo i paketiće, a pozivam sugrađane da besplatne karte podignu na blagajni Ustanove kulture "Vlada Divljan", za sve predstave, koncerte i večeri klasične muzike, koje ćemo organizovati u toku avgusta", rekao je Jovičić.\nTo je, smatra, njegova obaveza, te da će se gledati i da se i u zimskim danima, ne samo tokom leta, organizuju radionice i predstave, a da se sada koristi lepo vreme i to se radi na otvorenoj sceni na teritoriji opštine Palilula u Tašmajdanskom parku, kao i na otvorenoj sceni u okviru Ustanove kulture "Vlada Divljan".\n"Da se zajedno družimo, provedemo avgust na najbolji mogući način, da leto ostane upamćeno i da sledeće godine još više unapredimo program i još više usrećimo naše najmlađe", rekao je Jovičić.


Horizontalno/Vertikalno bušenje\nKompanija Telekomunikacija doo, ima veliko iskustvo u primeni metode koso usmerenog bušenja (HDD) koja pruža brojne prednosti kao i uštedu troškova do čak 35%\nMetoda „Koso usmereno bušenje“ je u osnovi prevod standarda „Horizontal Directional Drilling“ (HDD), što je inače ustaljen naziv u zemljama EU i Americi.\nMetoda koso usmereno bušenje (HDD), poznata je u svetu i kod nas već duži vremenski period, a njena primena je sve učestalija jer se izbegavaju negativni efekti raskopavanja, ubrzava se realizcija projekata i obezbeđuje nesmetan rad postojećih infrastrukturnih objekata.\nPrema izvodu iz projektne dokumentacije kompletnog objekta, kompanija Telekomunikacija doo, primenjuje projektovani podužni profil instalacije ispod prepreke, sinhron plan, izveštaj o geomehaničkom ispitivanju podloge da bi se izvršili pripremni radovi koji obuhvataju: obeležavanje trase, postavljanje mašine za bušenje i odabir ugla bušenja, iskop ulazne jame.\nKompanija Telekomunikacija doo izvodi i standardne pripremne radove u koje spadaju i raščišćavanje terena, uređenje gradilišnog platoa kao i obezbeđenje saobraćajne komunikacije.\nGradilište se uobičajeno formira sa obe strane prepreke. Na jednoj strani, centralnoj, pozicionira se mehanizacija i oprema za izradu i proširenje bušotine. Na suprotnoj strani se vrši priprema instalacija, cevi za uvlačenje i pozicionira sistem rolera.\nNa osnovu sastava terena, dubine bušotine, kao i njene dužine vrši se odabir sile potiska, kako za sam čin bušenja tako i tokom upravljanja.\nSamo izvođenje radova sastoji se iz tri faze: pilot bušenja, razbušivanja i završne faze uvlačenja instalacije, odnosno cevi.\nKompanija Telekomunikacija doo raspolaže potrebnim tehničko-tehnološkim i ljudskim resursima za finalizaciju poslova primenom metode koso usmerenog bušenja, različitih dimenzija i namena.\nMetoda - koso usmereno bušenje (HDD)


Vremeplov (5. februar) – Kultura na DAR\nPeti februar je 36. dan godine po gregorijanskom kalendaru. Do kraja godine ima još 329 dana (330 u prestupnim). Na današnji dan dogodilo se:\nU Beču objavljena „Mala prostonarodna slavenoserbska pesmarica“ Vuka Karadžića.\nUmro je srpski glumac Toša Jovanović.\nRođena je Ksenija Atanasijević, filozofkinja i prva žena docent prava koja je doktorirala na Univerzitetu u Beogradu 1922. godine.\nTags: februar, na današnji dan, peti, putujmo kroz istoriju, vremeplov\nPrevious Vremeplov (4. februar)\nNext Vremeplov (6. februar)


Milovi mentori pokušaće da uspore demontažu sistema /video/ - Sputnjik Srbija\n21:54 17.10.2020 (osveženo 22:07 17.10.2020) Preuzmite kraći link\nPetronijević u emisiji „Od četvrtka do četvrtka“ ističe da se taj problem, međutim, neće rešavati na nivou zemlje, već na višem koji je, nažalost, oličen u interesima onih država koje utiču na takvo stanje u Crnoj Gori.\n„Da je predsednik DPS-a Milo Đukanović bio pušten niz vodu bilo je vidljivo i pre izbora. Njemu je dat signal da ako uspe da pokrade izbore onda će oni to verifikovati, ali ako ne uspe, onda neće stati iza njega. Dakle, on je od strane svojih stranih mentora prepušten sudbini odluke naroda, a na to se samo i čekalo,” kaže Petronijević.\nŠtiteći Mila, njegovi mentori štite sebe\nOn podseća da niko nije reagovao na sve krađe Mila Đukanovića, na preko 62.000 fantomskih glasova i na 21.500 Srba koji čekaju upis u državljanstvo, a za to su imali sve uslove. Smatra da je taj disparitet stvoren namerno da bi se jedan narod potpuno izbacio iz političkog odlučivanja, a što je sve, međutim, dovelo do toga da se Đukanović sada nalazi u lošoj situaciji koja će postati još gora. Postoji, međutim prema Petronijevićevom mišljenju, jedna vrsta prećutne zaštite od strane njegovih mentora koji pokušavaju da opstruišu ili kontrolišu formiranje vlade u Crnoj Gori.\n„To su oni kojima ne odgovara da se Milo Đukanović i njegov režim u potpunosti demontira, jer će se kroz demontažu takvog jednog sistema pronaći prljavi tragovi upravo njegovih mentora, pa između ostalog i Miroslava Lajčaka i njegovog pulena Františeka Lipke. Videće se kako i koliko je novca dobila Evropska komisija da onu dvotrećinsku većinu koja je bila neophodna na referendumu za izjašnjavanje za osamostaljivanje Crne Gore spuste na nivo od 55 odosto,“ kaže naš sagovornik.\nĐukanovićevi mentori će, prema mišljanju Petronijevića, insistirati da se demontaža tako kriminolog režima odvija postepeno, a to može da oteža formiranje Vlade. Ipak, on je ubeđen da će svi faktori koji su učestvovali u prvoj demokratskoj izbornoj pobedi formirati i prvu demokratsku vladu.\n„Resor pravde je veoma važan, a ja sam jedan od fanatika koji i dan danas veruje u nju iako sam svestan gde je i na kom nivou svetsko pravo, a onda i lokalno. Ono što sam u Crnoj Gori mogao da vidim kroz učešće u postupcima, mogu sa sigurnošću da kažem da tako katastrofalno stanje u pravosuđu i tako privatno pravosuđe i privatna država ne verujem da postoji i u Africi. Onaj ko dođe na mesto ministra pravde imaće jako težak zadatak, a znam da među crnogorskim kolegama, tužiocima, sudijama pa i političarima ima ljudi koji veruju u pravdu i koji su rešeni da se uhvate u koštac sa nekom vrstom regeneracije prava,“ uveren je Goran Petronijević.\nĐukanović motiv za jedinstvo široke koalicije\nSagovornik Sputnjika primećuje da oni koji i dalje štite Đukanovićev režim smatraju da nova Vlada neće dugo trajati, da će antagonizmi između različitih političkih struja koje su učestvovali u stvaranju ovako široke narodne koalicije preovladati i da će se oni ponovo vratiti na belom konju.\n„Ja sam optimista i mislim da se to neće dogoditi, jer svi činioci nove vlasti imaju zajednički imenitelj koji je nezamenljiv - da se Milo Đukanović i njegov režim nikada više ne vrate na vlast,” kaže Petronijević.\nOn se nada da će se konačno Crna Gora upisati na spisak demokratskih zemalja ali dodaje da treba biti svestan da to ne može da se desi preko noći.


Zbog čega nema šećera u radnjama, da li je u pitanju cena ili strah od nestašice - Izazov\nRadio-televizija Srbije\t 23. maja 2022. 18:53\nSupermarket kod Mirijevske pijace ga ima, bar na kilogram, a u dobro opremljenom marketu na Karaburmi, šećer je izložen stidljivo, u masi drugih artikala. Snabdevač dozvoljava vrlo malu nabavku, kaže poslovođa Kruma Trojanov.\n"Ograničeno je na po jedan paket od 10 komada dnevno", kaže Trojanov iz supermarket "Neša".\nDva prehrambena lanca nisu želela da komentarišu situaciju na tržištu, tvrdeći da je sve u rukama proizvođača.\nMinistarstvo poljoprivrede je saopštilo da šećera ima na tržištu u apsolutno dovoljnim količinama i da je snabdevanje potpuno stabilno. Najavljuju pojačanu kontrolu inspekcije kako bi se sprečile zloupotrebe ili preprodaje kilogramskog pakovanja šećera po cenama višim od Vladine uredbe.\nStanić: Ne može se dugo držati ograničenje cena\nBojan Stanić iz Privredne komore Srbije kaže za RTS da inspekcija može da reši problem i da kada postoji uredba o ograničenju cena, svakako ne bi trebalo da se krši i da se prodaje šećer po višoj ceni.\n"Sa druge strane, očigledno vidimo da je problem u nabavci, od proizvođača do maloprodajnih objekata. Ne bih ulazio u to koje su nadležnosti tržišne ispekcije, ali svakako i da se vidi da li možda postoje i mesta gde se nestašice veštački prave". navodi Stanić.\nIstiče da tržišni mehanizam slobodno funkcioniše i da je praksa, ne samo u Srbiji, potvrdila da kada postoje ograničenja cena određenih proizvoda, dolazi do njihovog deficita u maloprodaji.\n"Kada imate relativno dugo ograničenje cene, a kod nas je tako još od novembra prošle godine, imate situaciju da dolazi od deficita jer je ekonomija relativno racionalna i traži prostor kako da zaobiđe ograničenja. Ne može se dugo držati ograničenje. Srednje rešenje je povremeno ograničiti cene na višem nivou, kao što se primenjuje za gorivo", objašnjava Stanić.\nIstiče da, kada su u pitanju brašno i ulje, ne postoji opasnost da se desi isto jer je proizvodnja šećera iz šećerne repe značajno kompleksnija i kao takva pod većim negativnim uticajem svih dešavanja na međunarodno mtržištu, pre svega povećanja cene energenata.\n"Činjenica da inflacija postoji, ne može se očekivati pad cena"\nStanić kaže da i snabdevanje iz robnih rezervi može da bude rešenje, ali samo kratkoročno.\n"Činjenica je da inflacija postoji i ne može se očekivati da cene padaju. Takva je slična inflacija i u Zapadnoj Evropi i Americi. Moguće je ograničavati cenu na višem nivou. Moguća je i intervencija iz robnih rezervi, međutim ne možete intervenciju dugo sprovoditi jer ne znate šta će se desiti i kakva će biti godina", navodi Stanić.\nIstiče da može da se koristi i podrška iz budžeta proizvođačima kroz subvencije i premije.\n"Ne može doći do nestašice šećera zato što smo mi izvoznik šećera i imamo ga u dovoljnim količinama, ali je činjenica da mora doći do rasta cene, bar za nivo inflacije, a verovatno i više – nekih 20 procenata. Država svakako ima sredstva da spreči da ne dođe do značajnijeg i eksplozivnog rasta cena osnovnih namirnica", naglašava Stanić.


Šta se krije iza rekonstrukcije zgrade opštine Medveđa - Dosta je bilo\nJužna Srbija • Reagovanje • Saopštenje\nŠta se krije iza rekonstrukcije zgrade opštine Medveđa\nMedveđa sa jedva sedam hiljada stanovnika i stalnim negativnim migracijama ima bezbroj problema, ali opštinskoj vlasti prioritet je rekonstrukcija zgrade opštine. Nebriga za stanovništvo i opstanak u ovoj multinacionalnoj opštini doprinela je da se fazno izvlači novac iz raznih fondova, a najmanje u svrhu otvaranja novih radnih mesta, promociju pluralizma i poboljšanja putne infrastrukture u korist građana Medveđe.\nRekonstrukcija i dogradnja zgrade Opštine Medveđa je projekat podržan od Ministarstva za energetiku i programa UNDP-a, uz finansijsku podršku Koordinacionog tela u vrednosti od skoro 60 miliona dinara (oko 450 hiljada evra).\nZa ovaj novac je mogla da se izgradi nova zgrada sa 50 stanova za raseljena lica, nova proizvodna hala najviših standarda za 300 radnika, javno skladište za sve poljoprivredne proizvode ili opredele sredstva za asfaltiranje svih seoskih puteva u Medveđi.\nDa li je komfornost opštinskih čelnika preča od egzistencijalnih potreba ljudi? Zgrada opštinske uprave je već renovirana pre 10 godina, kada je promenjena fasada i uređen enterijer i uslužni centar, ali je ova rekonstrukcija neophodna zbog izvlačenja novca i transferisanja na račune kojim će se puniti izborni budžet vladajuće koalicije za narednu godinu. Postavlja se pitanje: Koliko su spremni da ulože novca u sve manji broj glasova ljudi koji žive u Medveđi, a sve veći broj onih koji će doputovati i vršiti pritisak snagatora u crnim automobilima sa kriminalnom istorijom?\nPritisci u Medveđi su svakodnevna pojava onih koji žele da ućutkaju one koji shvataju poentu povećanja cena javnih dobara, shvataju gde počinje kriminal i prestaje hrabrost.\nZakonom je kažnjivo koristiti javnu funkciju u promociji ličnih interesa ili interesa povezanih lica, pa se podmićivanje čelnika opštine mora shvatiti ozbiljno. Celonedeljni aranžman za čelnike opština u režiji firme “Porr Werner & Weber” (PWW) iz Austrije organizovan je kako bi se ubrzalo donošenje odluke na Skupštini da građani Medveđe i drugih opština Jablaničkog okruga plate veće cene za iznošenje smeća. Da li je osnov povećanja cena odlika ucenjene, podmitljive ili nesposobne vlasti? Hoće li neko od nadležnih podneti izveštaj o efektima putovanja u Austriju ili će građani to platiti na računu za iznošenje otpada?\nPolitičke strukture na vlasti u lokalu moraju se bolje ophoditi prema opoziciji, a ne kao neprijatelji koje treba isterati. Upravo to se dogodilo 4. jula u Medveđi kada se pod plaštom potrebe za izmeštanjem zbog rekonstrukcije zgrade opštine nasilno ušlo u prostorije Dveri u Medveđi.\nU susednim kancelarijama Nacionalne službe za zapošljavanje, kao i SNS-a i vladajućih SPS, PUPS i JS-a nije bilo nasilnog ulaska. Na udaru su jedino dve opozicione grupacije i to Dosta je bilo i Dveri, jer bezkompromisno vode politiku borbe protiv korupcije, partijskog zapošljavanja i zaštite interesa građana.\nU nekoliko navrata je materijal u kancelariji DJB-a bio odnet, pa su se čak i planovi rada i strategije delovanja čule u Skupštini opštine Medveđa. Da li nekome smeta što DJB i Dveri vode odgovornu politiku koju oni nisu sposobni i koju oni građanima ne mogu da ponude, već umeju samo da plaćaju glasače?\nPokret DJB u Medveđi očekuje da opština Medveđa omogući ravnopravno političko delovanje svim strankama i da se izjasni o ovome i saopšti ko stoji iza neovlašćenih upada, kao i da li stranački organi SNS, SPS i PUPS-a u Medveđi plaćaju zakup prostora.\nPokret poziva da opštinske strukture oslobode zgradu političkih organizacija jer to predstavlja pritisak na rad, ugrožava pravo na jednakost, javnost i slobodu mišljenja.\nPokret očekuje odgovornu lokalnu samoupravu koja će svim strankama iz Narodne Skupštine Republike Srbije a koje deluju na teritoriji opštine Medveđa omogućiti da na javni poziv za korišćenje prostora u svojini opštine Medveđa ostvare svoja zakonom garantovana prava i štite interese građana kad to građani ne mogu očekivati od vladajućih stranaka.\ndipl.ing Njegoš Dragović\nkoordinator OO ”Dosta je bilo” u Medveđi\nA sad mi daj njen broj, da `mesto tebe ja upropastim FEST


Za sufinasiranje inovacija 400 miliona dinara, pristiglo 218 prijava – RTV SUNCE Arandjelovac\nHome » Aranđelovac » Za sufinasiranje inovacija 400 miliona dinara, pristiglo 218 prijava\nZa sufinasiranje inovacija 400 miliona dinara, pristiglo 218 prijava\nMinistar za inovacije i tehnološki razvoj Nenad Popović rekao je da je na konkurs za program ranog razvoja i program sufinansiranja inovacija koji je trajao od 2. aprila do 1. juna pristiglo ukupno 218 prijava, a da su zainteresovani mogli da konkurišu za sredstva do 400 miliona dinara.\n„Njih dobijaju mala i srednja preduzeća, ali mogu da ih koriste isključivo za plaćanje usluga naučno istraživačkih organizacija ili fakulteta. Na taj način promovišemo saradnju nauke i industrije. Vrednost jednog vaučera iznosi 800.000 dinara i jedna kompanija može dva puta da se kandiduje, a sve se realizuje preko Fonda za inovacionu delatnost“, rekao je on.\nPopović ističe da je važno što više povezati nauku i privredu, jer nauka nije za police u biblioteci već je nauka za privredu i industriju. On napominje da se nažalost, u Srbiji i dalje najvećim delom nauka finansira iz državnih sredstava, za razliku od Švajcarske gde se 90 procenata svih istraživačkih i naučnih projekata finansira iz industrije. „To je nama cilj, Srbija je na dobrom putu, jer nauka treba da bude usmerena na razvoj inovacija i naučnih saznanja koja će omogućiti lakši život ljudima“, ocenio je Popović.\nPrethodna: U Čačku uskoro hala za proizvodnju panela protiv buke\nSledeća: Kurs dinara 118,1466